text:
Taata myaka 45 akwattiddwa ku misango gy’okudda ku mwana we, namusobyako ssaako n’okumutikka olubuto mu ssaza lye Ogun mu ggwanga erya Nigeria.
Taata Olaoluwa Jimoh akanudde ebikalu ng’atwalibwa ku Poliisi wakati mu kusakaanya okuva mu batuuze.
Omwana ali mu gy’obukulu 19 agamba nti kitaawe okuva mu Gwomukaaga 2021 abadde amusobyako era abadde yamusuubiza okumutta singa ategezaako omuntu yenna.
Wakati mu kulukusa amaziga, agamba nti kitaawe abadde yamufuula mukyala we nga buli kiro basula bombi, nga buli wiiki, balina okumusobyako wakati w’emirundi 4 kwe 5.
Agamba nti nnyina yanoba olw’obutakaanya wakati we ne kitaawe era nga bakyali bato, abadde abeera ne nnyina.
Wabula emyaka 2 egiyise, kitaawe yamusaba okuggya okubeera bombi kyokka yatandika mpolampola okumukwatirira n’okumuwaana nga bwakuze.
Omwana agamba nti kitaawe yamusobyako omulindi ogwasooka, yamusaanga mu kinaabiro ng’anaaba era okuva olwo, abadde amusuubiza okumutta singa ategezaako omuntu yenna.
Agamba nti abadde yagumira embeera kyokka olwafunye olubuto, kwe kuddukira Poliisi okuyambibwa okutuusa kitaawe lw’akwattiddwa.
Ku Poliisi, abadde mu kulukusa amaziga era kitaawe ekkiriza okudda ku mwana we okumusobyako wabula agambye nti gabadde maanyi ga sitaani.
Wabula addumira Poliisi mu kitundu ekyo, Ode Remo agambye nti taata aguddwako emisango gy’okusobya ku mwana era essaawa yonna wakutwalibwa mu kkooti.
Ate wano mu Uganda, abakulembeze mu disitulikiti y’e Kalungu basobeddwa olw’omuwendo gw’abaana abawala abenyongedde okufuna embutto ku myaka emito.
Okusinzira ku Dr Daniel Ssentamu, akulira ebyobulamu mu disitulikiti y’e Kalungu, abaana abafuna embutto beyongedde wakati w’emyaka 10 – 19 nga kivudde ku nsonga ezenjawulo omuli abaana obutagambwako.
Dr. Ssantamu agamba nti embeera eyo, evuddeyo n’abaana abaggyamu embutto okweyongera ekivuddeko bangi okulwala, okuvunda mmunda, ekyongedde okutabula abakulembeze.
Kigambibwa bukya omukulembeze w’eggwanga lino Yoweri Kaguta Museveni aggala amassomero wakati mu kulwanyisa Covid-19, abaana abasukka mu 4,000 mu disitulikiti y’e Kalungu bafunye embutto.
Wabula Kansala omukyala akiikirira abavubuka ku lukiiko lwa disitulikiti Sharifah Kajumbi, awanjagidde abazadde okusomesa abaana enkola ey’ekizaala ggumba.
Kansala Kajumbi agamba nti okutangira abaana okufuna embutto, abazadde bateekeddwa okwenyigira ennyo okusomesa abaana akabi akali mu kwegatta ku myaka emito ssaako n’okubalaba ebirungi ebiri mu kweyambisa enkola ey’ekizaala ggumba.
Ebirala ebifa mu ggwanga – https://www.youtube.com/watch?v=kZyJkGRfZ7o


c: text/html

text:
Amawulire
Olunnaku lw’omwana omuwala-Muvunaane abaabafunyisa embuto
Ivan Ssenabulya
October 11th, 2021
Bya Juliet Nalwooga ne Prosy Kisakye
Uganda olwaleero yegasse kunsi yonna okukuza olunnaku lwomwana omuwala, International Day of the Girl Child.
Kati minisitule yekikula kyabantu eraze okutya ku bumenyi bwmaateeka obwoku mitimbagano, oluusi obukolebwa ku baana ku myaka emito.
Oluvanyuma lwokubalukawo kwekirwadde kya ssenyiga omukambwe, abaana bangi abeyongedde okukozesa emitimbagano, wabula omujidde okusomozebwa
Bangi balaimbiddwa okubatwala mu bikolwa ebyokubakukusa, nokubakabawa.
Kamisono avunayizbwa ku baana nabavubuka mu minisitule yekikula kyabantu Mondo Kyateka, agambye nti akabi akagoberera ssenyiga omukambwe kangi mu baana ku mitimbagano nobutabanguko mu maka.
Asabye abazadde okufaayo okuwuliriza abaana, mu kusomozebwa kwebayita.
Mungeri yeemu, gavumenti esabiddwa okuvaayo nomukono ogwekyuma ku basajja abakkidde abaana abawala okubatikka embuto mu kiseera kyomuggalo.
Ebibalo biraga nti abaana obukadde 15 bebava mu masomero, okubatangiza ssenyiga omukambwe.
Wabula bangi bafunidde ebizbu ewaka, naddala abawala bafunye embuto.
Akulira emirimu ku kitongole kya Community development initiative organization nga ye Evelyn Zalwango okuleka abasajja abafunyisizza abaana embuto okuyinayina, ssi kirungi.
Agamabye nti abaana abwala akakadde kalamba, bebolekedde okufiirwa emisomo gyabwe, wabula abasajja agambye nti nabo betaaga okuvunaanwa mu mateeka

robotstxt: allowed

filter: keep


text:
2 Bassekabaka
Essuula 6
Awo abaana ba bannabbi ne bagamba Erisa nti Laba nno ekifo kye tubeeramu mu maaso go kituyinze obutono.
2 Tukwegayiridde tugende ku Yoludaani tuggyeyo buli muntu omuti, twekolere eyo ekifo eky'okubeeramu. N'adamu nti Mugende.
3 Awo ne waba ayogera nti Nkwegayiridde, kkiriza ogende n'abaddu bo. N'addamu nti Naagenda.
4 Awo n'agenda nabo. Awo bwe baatuuka ku Yoludaani, ne batema emiti.
5 Naye omu bwe yali atema omuti, embazzi n'egwa mu mazzi: n'akaaba n'ayogera nti Zinsanze, mukama wange! kubanga ebadde nneeyazike.
6 Omusajja wa Katonda n'ayogera nti Egudde wa? N'amulaga ekifo. N'atema omuti n'agusuulawo n'abbulukusa ekyuma.
7 N'ayogera nti Gironde. N'agolola omukono gwe n'agikwata.
8 Awo kabaka w’e Busuuli n'alwana ne Isiraeri; n'ateesa n'abaddu be ng'ayogera nti Egindi ye eriba olusiisira lwange.
9 Omusajja wa Katonda n'atumira kabaka wa Isiraeri ng'ayogera nti Weekuume oleme okuyita egindi; kubanga eyo Abasuuli gye baserengese.
10 Kabaka wa Isiraeri n'atuma mu kifo ekyo omusajja wa Katonda ky'amubuulidde ng'amulabula: n'awonera eyo omulundi si gumu so si ebiri.
11 Awo omutima gwa kabaka w'e Busuuli ne gweraliikirira nnyo olw'ekigambo ekyo; n'ayita abaddu be n'abagamba nti Temuntegeeze bw'ali ku ffe ali ku lwa kabaka wa Isiraeri?
12 Omu ku baddu be n'ayogera nti Nedda, mukama wange, ai kabaka; naye Erisa nnabbi ali mu Isiraeri ye abuulira kabaka wa Isiraeri ebigambo by'oyogerera mu nju yo gy'osulamu.
13 N'ayogera nti Mugende mulabe gy'ali, ntume mmukime. Ne bamubuulira nti Laba, ali mu Dosani.
14 Awo n'atumayo embalaasi n'amagaali n'eggye lingi: ne bajja ekiro ne bazingiza ekibuga.
15 Awo omuddu w'omusajja wa Katonda bwe yagolokoka enkya n'afuluma, laba, eggye n'embalaasi n'amagaali nga bazingizizza ekibuga. omuddu we n'amugamba nti Zitusanze, mukama wange! tunaakola tutya?
16 N'addamu nti Totya: kubanga abali naffe bangi okusinga abali nabo.
17 Erisa n'asaba n’ayogera nti Mukama wange, nkwegayiridde, omuzibule amaaso ge alabe. Awo Mukama n'azibula amaaso g'omulenzi; n'alaba: awo; laba, olusozi nga lujjudde embalaasi n'amagaali ag'omuliro ageetoolodde Erisa.
18 Awo bwe baaserengeta gy'ali Erisa n'asaba Mukama n'ayogera nti Nkwegayiridde, ziba amaaso g'abantu bano. N'aziba amaaso gaabwe ng'ekigambo kya Erisa bwe kyali.
19 Erisa n'abagamba nti Lino si lye kkubo so ne kino si kye kibuga: mungoberere nange n'abatuusa eri omusajja gwe munoonya. N'abatwala e Samaliya.
20 Awo alwatuuka bwe baatuuka mu Samaliya, Erisa n'ayogera nti Mukama wange, zibula amaaso g'abantu bano balabe. Awo Mukama n'azibula amaaso gaabwe ne balaba; kale laba, nga bali mu Samaliya wakati
21 Awo kabaka wa Isiraeri n'agamba Erisa bwe yabalaba nti Kitange mbakube? mbakube?
22 N'addamu nti Tobakuba: oyagala okukuba abo b'owambye n'ekitala kyo n'omutego gwo? teeka emmere n'amazzi mu maaso gaabwe balye banywe badde eri mukama waabwe.
23 N'abateekerateekera bingi: awo bwe baamala okulya n'okunywa n'abasindika ne bagenda eri mukama waabwe. Awo ebibiina eby'e Busuuli nga tebikyajja nate mu nsi ya Isiraeri.
24 Awo olwatuuka oluvannyuma lw'ebyo Benikadadi kabaka w’e Busuuli n'akuŋŋaanya eggye lye lyonna, n'ayambuka n'azingiza Samaliya.
25 Awo mu Samaliya nga mulimu enjala nnyingi: kale, laba ne bakizingiza okutuusa lwe baatunda omutwe gw'endogoyi olw'ebitundu eby'effeeza kinaana, n'ekitundu eky'okuna eky'ekibya eky'obusa bw'amayiba nga babutunda olw'ebitundu by'effeeza bitaano.
26 Awo kabaka wa Isiraeri bwe yali ng'ayitawo ku bbugwe, omukazi n'amukaabirira ng'ayogera nti Mbeera, mukama wange, ai kabaka.
27 N'ayogera nti Mukama bw'ataakuyambe, nze naggya wa eby'okukuyamba? mu gguuliro nantiki mu ssogolero?
28 Kabaka n'amugamba nti Obadde ki? N'addamu nti Omukazi ono yaŋŋamba nti Waayo omwana wo ow'obulenzi tumulye leero era tunaalya omwana wange ow'obulenzi enkya.
29 Awo ne tufumba omwana wange ne tumulya ne mmugamba ku lunaku olw'okubiri nti Waayo omwana wo tumulye naye omwana we amukwese.
30 Awo olwatuuka kabaka bwe yawulira ebigambo by'omukazi n'ayuza ebyambalo bye; (era yali ng'ayitawo ku bbugwe;) abantu ne batunula, kale, laba, ng'ayambadde ebibukutu munda ku mubiri gwe.
31 Awo n'ayogera nti Katonda ankole bw'atyo n'okukirawo, omutwe gwa Erisa mutabani wa Safati bwe gunaabera ku ye leero.
32 Naye Erisa n'atuula mu nnyumba ye n'abakadde ne batuula naye; kabaka n'atuma omusajja okuva gy'ali: naye omubaka nga tannatuuka gy'ali n'agamba abakadde nti Mulabye ono omwana w'omussi bw'atumye okunziyako omutwe? kale omubaka bw'anajja, muggaleewo oluggi munyigirize oluggi ku ye: enswagiro z'ebigere bya mukama we teziri nnyuma we?
33 Awo ng'akyayogera nabo, laba, omubaka n'aserengeta gy'ali: n'ayogera nti Laba, akabi kano kavudde eri Mukama; kiki ekinaaba kinnindiriza nate Mukama?


text:
Amawulire
NSSF erangiridde amagoba ga 12.15% eri ba memba
Ivan Ssenabulya
September 29th, 2021
Bya Ritah Kemigisa
Ekitavvu kyabakozi, ekya National Social security Fund, balangiridde amagoba eri ba memba agomwaka gwebyensimbi 2021/2022.
Minisita webyensimbi Matia Kasaija asinzidde mu ttabameruka wekitavvu kyabakozi owomulundi ogwa 9, nalangiririra amagoba ga 12.15% nga gano gali waggulu bwogerageranya 10.75% amagoba agagabibwa omwaka gwebyensimbi oguwedde.
Okusinziira ku Kasaija, omugatte NSSF egenda kugaba amagoba ga kesedde 1 nobuwumbi 520 nga waabaddewo okwyeongera okuva ku kesedde 1 nobuwumbi 140 omwaka gwebyensimbi oguwedde.
Kasaija ayongedde nakunga bannaYuganda nti bettnire okuterekanga ssente.
Agambye nti obukulu bwokutereka bweyolekeara mu kusomozebwa okubaddewo mu kiseera ekya ssenyiga omukambwe.
Yye ssenkulu wekitavvu kyabakozi Dr Richard Byarugaba mu alipoota gyawadde ba memba, agambye nti wabaddewo okukula mu byobugagga byekitavvu kwa 17% nga bwebwesedde 15 nekitundu.
Kinajjukirwa nti mu 2017/18 NSSF yakola amagoba agakyasinze era bagaba ga 15% mu kiseera ekyo.


text:
AMALOBOOZI AMANYUVU AGA BAMALAYIKA
BASS: A…… Alleluiah, Alleluiah, Amazima tuyimbe ffenna nti Alleluiah
A…… Alleluiah, Alleluiah, Amazima
Amaloobozi amanyuvu aga Bamalayika ge tuwulira gatugamba ki?
Amazima, Amazima, Alleluiah.
Amazima, Amazima, Alleluiah.
Amazima, Amazima, Alleluiah.
Amazima, Amazima, Alleluiah.
(A): NTI Omulokozi Azaaliddwa Olwaleero!
AL ….. LELUIAH x2. Nti Omulokozi azaaliddwa Olwa leero
Ensi eno gwe yalindirira edda azaaliddwa
Omwana YEZU wuuno abange azaaliddwa.
(B): Ekiri mu Ggulu kya ttendo, Ky’ekyo Ddala.
Omutonzi atiibwa Ky’ekyo Ddala
Ensi eri bulala lwa mwana Ky’ekyo Ddala
Yee Katonda mulungi Ky’ekyo Ddala
Ssinga mmugoberera nga ntuuse Ky’ekyo Ddala
Yee, olwo nga ndokose Ky’ekyo Ddala
Nga Kitaffe mulungi
Okusindika omwana anaatuyamba mu ntalo zaffe okulwanyisa amaanyi
Nga Kitafee mulungi
Okusindika YEZU KATONDA N’asula mu ffe sso nga tuli boonoonyi
Oh, Yezu Omwana: x2
(A): Alleluiah – Alleluiah x2
Tuli mu kwesunga Obwakabaka bwo Tuli mu kwesunga.
Katunyiikire Alleluiah x2.
Tuli mu kwesunga Obwakabaka bwo Tuli mu kwesunga
Alleluiah – Alleluiah x2
Tuli mu kwesunga Obwakabaka bwo Tuli mu kwesunga.
Katunyiikire Alleluiah x2.
Tuli mu kwesunga Obwakabaka bwo.
Tuli mu kwesunga Obwakabaka bwo, Tuli mukwesunga.


text:
Amawulire
Poliisi ekuzizza Cheptegei nabaddusi abalala
Ivan Ssenabulya
September 21st, 2021
Bya Juliet Nalwooga
Ssabapoliisi wegwanga Martins Okoth Ochola akuzizza absirikale ba poliisi, abaddusi abetaba mu mpaka za 2020 Tokyo athletes.
Kuno kuliko Inspector of Police (IP), Joshua Cheptegei nomutendesi we IP Benjamin Njia abakuzizza okudda ku daala lya Assistant Superintendent of Police (ASP).
Abalala Chemutai Peruth amukuzizzza okudda ku ddaala lya Inspector of Police, Chelangat Mercyline okuva ku Assistant Inspector of Police okudda ku Inspector of Police, Chemutai Immaculate okuva ku daala lya Corporal okudda ku Sergeant ne Shida Renny okuva ku Police Constable okudda ku Corporal.
Okusinziira ku mwogezi wa poliisi mu gwanga Fred Enanga, bagenda kuweebwa amabaluwa nokubambaza enyota, omukolo ogujja okubeera ku kitebbe kya poliisi e Naguru.
Ssabapoliisi era asambazze amawulire agabadde gayitingana nti waliwo omuwaatwa ogwamanyi mu mirimu gya poliisi.
Kino kyadirirra okufa kweyali amyuka Ssabapoliisi Lt Gen Paul Lokech wabulanga ekifo ekyo tekijjuzibwanga.
Mu bubaka obwasomeddwa omwogezi wa poliisi Fred Enanga, Ochola yagambye nti emirimu gitambula kinawadda.
Lokech kinajjukirwa nti yafa ekirwadde kyokutuyira kwomusaayi nga 21 August.


text:
Chorus;
Ekitiibwa kibeere eri Katonda, yekka;
Naabo abalungi ye basiimye, emirembe gibeere kubo.
1. Tukusinza, tukutenda anti ebyo byokola Mukama bya ttendo.
2. Katonda Mukama ggwe omuyinza Patri ggwe Kabaka w’eggulu otendwa.
3. Omutiibwa wekka Omwana owa Kitaffe ggwe katugulumize,
4. Ayi Mukama, Kaliga ka Katonda Yezu Kristu Mukama otendwa.
5. Ggwe ajjawo ebibi by’ensi saasira saasira, tuwanjaze tuwulire.
6. Ggw’atudde ku ddyo gwa Kitaffe, saasira saasira tuwanjaze tuwulire.
7. Kubanga ggwe Mutukirivu asukkiridde wekka, ggwe Yezu Kristu.
8. Wamu ne Mwoyo Mutukirivu, mu kitiibwa kya Patri, Amiina, Amiina.


text:
Bya Moses Kizito Buule Mukono ABAAMI b’amaGombolola mu Ssaza lye Kyaggwe beeyamye okuttukiza emirimu gya bulungi bwansi mu Ssaza lino,...Read more
Bya Musasi waffe MINISITA w'eby'okwerinda Gen. Elly Tumwine avuddeyo n'alumiriza bannamawulire okuba emabega w'okutataaganya eby'okwerinda bye ggwanga, nga agamba nti...Read more
Bya Moses Kizito Buule. BANAMAWULIRE ababadde bakwata ebigenda mu maaso nga omubaka wa Kyadondo East Kyagulanyi Ssentamu akomyewo okuva mu...Read more
Bya Moses Kizito Buule. AKULIRA eby'enjigiriza mu Disitulikiti ye Hoima Godfrey Serwanja alabudde abasomesa abakozesa enkola ey'okugoba buli kiseera abayizi...Read more
BYA MOSES KIZITO BUULE POLIISI erangiridde amateeka agagenda okugobererwa mu kudda kw’omubaka wa Kyadondo East Robert Kyagulanyi amanyiddwa nga ‘Bobi...Read more
Bya MOSES KIZITO BUULE. Musomese abaana babayambe nga bakuze. Muyanja. OMUBAKA wa maserengeta g’aMukono mu lukiiko lwe ggwanga olukulu Johnson...Read more
Bya MOSES KIZITO BUULE, Mukono OMULIMI w’emmwaanyi kayingo mu ssaza ly’e Nakifuma Haji Umar Ddumba awadde abalimi amagezi obutaggwaamu maanyi...Read more
In 2016, Bishop Ahimbisibwe enrolled to farming after importing over 200 banana tubers from Israel and planted them in his...Read more
By Nakawooya Allen We have realized high cost of living with limited income sources. Agriculture can supplement on your other...Read more
The operation led to the successfully unearthing of two stores used for mixing and packaging fake chemicals that would later...Read more


text:
Musimbire enteekateeka ezinafuya Buganda ekkuuli – Omulangira Wasajja
Omulangira David Kintu wasajja akuutidde ababaka abava mu Buganda okusimbira ekkulu enteekateeka zonna ezigendereddwamu okunafuya ensonga z’ettaka mu Buganda kubanga zizing’amya enkulaakulana mu Bwakabaka.
Bino Omulangira Wasajja abyogedde atikkula Bannabulemeezi okubadde ababaka ba Palamenti awamu n’abaami b’amagombolola, oluwalo wano mu Bulange e Mmengo ku Lwokubiri.
“Ku lwange ndowooza nti emu ku nsonda we muyinza okutandikira okulwanirira ettaka lyaffe, kwe kuzza ettaka lya Buganda erikyali mu buwambe. Endagaano mwagiwulira eyassibwako omukono wakati wa Pulezidenti ne Kabaka mu 2013 ng’ezza ettaka lya Buganda lyonna. Naye we twogerera waliwo ebyapa ebisoba mu 350 ebikyalemeddeyo.” Omulangira Wasajja bw’asabye
Omulangira annyonnyodde nti bano babalinamu essuubi okunywerera ku Kabaka ne gavumenti ye ebbanga lyonna era n’okuweereza obulungi abantu baabwe abaabatuma.
Ono abakubirizza okukola ennyo basobole okwekulaakulanya, kibayambe okutumbula embeera zaabwe ne Buganda esobole okudda ku ntikko.
Abaami ba Kabaka mu ssaza lino, Omulangira Wasajja abasabye okukolagana obulungi ne gavumenti eyaawakati awamu ne bannaddiini basobole okusitula embeera z’abantu ba Kabaka.
Omulangira era ategeezezza nti wakati mu kusoomoozebwa kwonna, okuliwo mu ggwanga ensangi zino, balina okufuba okulaba nga bakulembeza okubeera obumu olwo Buganda lw’ejja okusobola okudda ku ntikko.
Minisita wa gavumenti ez’ebitundu mu Bwakabaka, Owek. Christopher Bwanika asabye abantu ba Buganda okwongera okubeera abayiiya mu buli kimu naddala mu byenjigiriza, olwo abaana baleme kusigalira bbali.
Mu babaka abakiise Embuga kuliko; Sarah Najjuma omubaka omukyala owa Nakaseke, Enock Nyongole omubaka wa Nakaseke North, Kirumira Hassan owa Katikamu South, Dennis Ssekabira owa Katikamu North, Allan Mayanja Ssebunnya owa Nakaseke Central ne Robert Ssekitooleko omubaka wa Bamunaanika.
Ababaka abakiise Embuga abava mu Bulemeezi, baloopye okusoomoozebwa okwamaanyi kwe bayitamu mu bitundu byabwe kyokka ne beeyama okukwasizaako Obwakabaka okulaba nga bigonjoolwa.
Mu nteekateeka eno, eggombola 11 ze zikiise Embuga era nga bakulembeddwamu abaami b’amagombolola bonna wamu n’abamyuka baabwe nga bali wamu n’ababaka ba Palamenti ab’ekitundu kino.
Bano baleese oluwalo lwa bukadde 21 n’emitwalo 90 nga eggombolola ya Mumyuka Butambala y’ enywedde akendo nga ereese oluwalo lwa bukadde 5 n’emitwalo 57.
Eddiriddwa eya Mumyuka Butuntumula nga ereese oluwalo lwa Bukadde 2 n’emitwalo 71 mu kanaana, olwo eryokusatu nebeera egombolola lya Ssabawaali kalagala nga lirereese akakadde 1 mu emitwalo 67 nebaddirirwa egombolola endala 8.
(Bya Francis Ndugwa, Bulange – Mmengo)


text:
Amakula go tuleeta, (3)
Ewuwo Kitaffe atwagala….Ddunda
Omugaati n’eviini
Amakula go tuleeta…..Amakula go Ddunda
Amakula go tuleeta…..Amakula go
Amakula go tuleeta….N’ebirungi byonna bye
Ewuwo Kitaffe atwagala ….tufunye
Tubikuddiza, ggwe Kitaffe ………. Ggwe atwagala Ddunda Ddunda Kitaffe.
1. Kino kya kitiibwa, Mukama Katonda mu baana be!
Wamma kya kitiibwa abumumanyi
Lwe tujja gy’ali okwebaza omutonzi
Tunaamuwa ki, kye tulina? Tunaamuwa ki, ffe abaana be?
Ka tumuddize kw’ebyo byatuwa
Okumwebaza ffe byatukolera.
2. Kino kya kutenda, Mukama Katonda mu baana be!
Wamma kya kutenda obutamala
Nga tuzze gy’ali twebaze omutonzi
Tunaamuwa ki, kye tulina? Tunaamuwa ki, ffe abaana be?
Ka tumuddize obulamu bwatuwa
Okumwebaza ffe byatukolera.
3. Kino kya kuyimba, Mukama Katonda mu baana be!
Wamma tumuyimbe ffe abumumanyi,
Ffe abazze gy’ali twejaga ddala nnyo.
Tunaamuwaki, kye tulina? Tunaamuwa ki, ffe b’ayise?
Ka tumuddize emitima gy’atuwa,
Okumwebaza ffe byatukolera.


text:
Abasigansimbi Baagala Mateeka
Abasiga nsimbi abalina amakolero mu kibangirizi kya makolero e Namanve bakukkulumidde gavumenti olw’okulemelerwa okubateerawo ebintu ebyetagissa okukakkalabya emirimu gyabwe okuli amasanyalazze, amazzi, enguudo n’obutale bw’e bintu byebakolera wano.
Bano bavumbye akafubo ne minisita akola ku basiga ensimbi mu Uganda, Evelyn Anite wali e Namanve nga bagamba nti basanze ebizibu bingi ebitagambika mu kibangirizi kino nga ne kisingira ddala ge masanyalazze agavako buli kadde.


text:
Abalyazaamaanya Ez'amazzi Baabano
Police ya Jinja Road ekutte banna FDC babiri olwaleero ku kitebe kya Democratic Republic of Congo mu Kampala.
Harold Kaija amyuka ssaabawandiisi wa FDC ne Moses Awori bebakwatiddwa bwebabadde bagenze e Kololo ku kitebe kya Congo Kinsasha, okuwaayo okwemulugunya kwabwe nga bawakanya eky’okukumira munaabwe Sam Mugumya mu kkomera e Congo.
Emyaka giweze ebiri bukyanga Sam Mugumya ne banne bakwatirwa e Congo ne baggulwako ogw’okuyingira mu nsi eyo mu bumenyi bw’amateeka.


text:
Engeri ebintu ebipya gye bifunirwa amannya mu lulimi Oluganda
OLULIMI Oluganda luzze lukula kubanga lwaniriza ebintu ebiggya ebiyingira mu bulamu bw’omuntu era ne biyingira mu lulimi nga bituumwa amannya, ekiyamba olulimi okukula.
Kyokka wadde kino kikolebwa, olulimi mu kuyingiza ebigambo bino ebipya terusuula mateeka ga mpandiika yaalwo wadde ago kwe lwesigama nga luzimba ebigambo ebiggya.
Ebintu ebipya bwe biba biyingizibwa mu Luganda, tugoberera enkola ezizze zigobererwa ebbanga lyonna okugunja ebigambo by’Oluganda. Ezimu ku zo ze zino wammanga:
(i) Okubifunira ebigambo eby’Oluganda ebitegeeza ebintu ebyo nga tusinziira ku mulimu gwe bikola, embeera yaabyo oba envuga yaabyo.
(ii) Okubigandawaza nga tubireeta butereevu mu lulimi naye nga tugoberera empandiika y’Oluganda entongole.
Okufuna ebigambo by’Oluganda okusinziira ku mulimu:
Enkola eno egoberera bino wammanga, okugunja ebigambo ebipya.
(a) Enkozesa y’obuwakatirwa
Nga tufuna erinnya ly’ekintu ekipya emu ku nkola ekozesa obuwakatirwa obugattibwa ku bigambo ebiriwo ne tuzimba ekigambo ekipya kye tukozesa ku kintu kino ekipya.
Obuwakatirwa buno oluusi tubussa ku ntandikwa y’ekigambo (prefixes) olulala tubussa ku nkomerero y’ekigambo (suffixes)
Obujja ku ntandikwa
Akawakatirwa: ‘Kali’
Kano kazze kakozesebwa mu Luganda okuzimba amannya okugaggya mu mannya amalala.
Okugeza: Kalirugambo
Kali (kawakatirwa) + lugambo (linnya)
Kali + lugambo = kalirugambo
Ekigambo lugambo nga weekiri akawakatirwa kali kaakozesebwa okuzimba erinnya eddala Kalirugambo eritegeeza omuntu alina olugambo. (Wekkaanye nti l efuuka r bw’eba eddirira i mu kigambo).
Kalibutemu- Kali + butemu
Enkola eno y’emu ogikozesa okuzimba ebigambo by’ebintu ebipya naddala ebya ssaayansi ne tekinologiya ng’obituuma amannya.
Eno y’enkola eyakozesebwa okuyiiya ekigambo
Kalimagezi – computer
Kali + magezi = Kalimagezi
(b) Enkozesa y’embu z’amannya okuzimba amannya amapya
Enkola endala naddala nga tuzimba amannya g’ebintu ebipya ebibadde tebimanyiddwa mu lulimi erimu okusooka okufuna olubu mw’ogenda okussa erinnya eryo ly’ozimba. Fuba okulaba ng’erinnya eppya ly’ozimba ligya mu mbu z’amannya (noun classes) 23 ze tulina mu lulimi Oluganda.
Mu nkola eno, tuddira ennyingo eraga olubu ne tugigatta ku kikolwa, olwo ekibadde ekikolwa ne kifuuuka erinnya.
Okugeza Olubu olusooka: MU
Mutaputa- Interpreter
Mu + taputa= Mutaputa
Tuyinza n’okuddira olubu ne tulugatta ku kikolwa ate ne tugattako n’erinnya eddala olwo ne tukola erinnya eddala eririna amakulu ageetengeredde
Musigansimbi- investor
Mu + siga + nsimbi = Musigansimbi
Oluusi tugatta olubu lw’erinnya n’akawakatirwa ne tuzimba ekigambo ekirina amakulu amapya
Okugeza:
Kkakkalabizo- ofiisi (w’okolera)
Kkakkalabya = kola
Kkakkalabiza = Kolera
kkakkalabiza + o (akawakatirwa akalaga ekifo)
= kkakkalabizo (a +o, o etta a n’osigaza o)
Mweyubulo – Evolution
Kiva mu kikolwa kweyubula.
Kino bwe kibaamu okwekolako (self inficting) tukozesa ee okulaga okwekolako kuno olwo n’ofuna
eeyubula
Mu (lubu) gattako eeyubula + o (akawakatirwa) = Mu+eeeyubula+o
Mu Luganda u +e = w (ate a +o, o etta a n’osigaza o)
= Mweyubulo.
Mutimbagano- Internet
Mu (ya lubu lwakusatu) + timba (kikolwa) +gana (akawakatirwa akalaga okwekolako) + o (kawakatirwa)
Ekikolwa kiri Timba olwo mu n’eba ennyingo y’olubu. Ebintu bwe biba nga buli kimu kikola ku kinnaakyo olwo tukozesa gana okulaga okwekolako kuno, olwo n’ofuna ekikolwa timbagana. Kati akawakatirwa O ne kagattibwako okukola erinnya eriva mu kikolwa.
Mu + timba + gana +o = Mutimbagano
Enkola eno y’emu bajjajjaffe gye baakozesa okuzimba amannya nga: Ffumbiro, kkuumiro, Ssinzizo n’ebirala.
Kikaliriro- mass killings by burning
Ki (nnyingo ya lubu lwa musanvu) + kalirira (kikolwa) +o (kawakatirwa akakozi k’erinnya) = Kikaliriro
Ki + kalirira + o = Kikaliriro
© Oluusi tuzimba ebigambo nga tugatta ebigambo bibiri (2) oba okusingawo ne tubigatta ku lubu lw’erinnya okukola ekigambo kimu ekirina amakulu ageetengeredde.
Oluusi mu kifo ky’olubu lw’erinnya tukozesa nnakasigirwa ey’obuntu ( personal pronoun) gye tugatta n’ekikolwa wamu n’erinnya ne tuzimba ekigambo ekipya.
Okugeza:
Nkubakyeyo- migrant worker
N (nnakasigirwa ey’omuntu asooka) + Kuba (kikolwa) + kyeyo (linnya).
N + kuba + kyeyo = Nkubakyeyo
(d) Oluusi tuddira akawakatirwa ‘Lu’ ne tukagatta n’ekikolwa ne tuzimba erinnya.
Lukululana- Trailer
Lu (kawakatirwa) + kulula (kikolwa) + na (kawakatirwa ka kwekolako)
Lu + kulula + na = Lukululana
Lubbira – Diver
Lu (kawakatirwa) + bbira (kikolwa)
Lu + bbira = Lubbira
Oluusi tukozesa akawakatirwa ‘Lu’ ne tukagatta n’ebigambo ebiwerako; bibiri oba okusingawo ebyetengeredde ne tubigatta okukola ekigambo ekimu ekirina amakulu agaawuka ku makulu g’ebigambo biri bye twagasse.
Lumiramwoyo- suicide bombers
Lu (kawakatirwa) + mira (kikolwa) + mwoyo (linnya)
Lu + mira + mwoyo = Lumiramwoyo
Lumalabantu- serial killer
Lu + mala+ bantu
Enkola y’emu ye yakozesebwa okuzimba amannya agamanyiddwa mu Luganda omuli luliiramunnyana, lusiriizantamu n’amalala.
Akawakatirwa ‘Ki’
Akawakatirwa ‘Ki’ nako kakozesebwa mu ngeri y’emu nga ‘lu’ ne tukagatta ku kikolwa n’erinnya ne tuzimba ekigambo ekipya
Okugeza:
Kittabantu- Genocide
Ki (kawakatirwa) + tta (kikolwa) + bantu (linnya)
Ki + tta + bantu = Kittabantu
Kizaalaggumba- women who take very long to conceive after giving birth. (ekigambo kino oluusi kikozesebwa mu nsobi okutegeeza ‘Family planning’ ate nga kino kitegeeza entegeka y’ezzadde)
Ki (kawakatirwa) + zaala (kikolwa) + ggumba(nakongeza kikolwa) (ekkazi eddene bwe liba terizaala olyogerako nti ggumba)
Ki + zaala + ggumba = Kizaalaggumba.
Kisalamitwe- mass beheadings
Ki + sala + mitwe
Okugandawaza ebigambo:
Ebigambo byonna ebiva mu nnimi engwira, bwe biba biyingizibwa butereevu mu Luganda biteekwa okugoberera empandiika y’Olulimi Oluganda entongole. Ebyo ebigandawazibwa bwe biba biyingizibwa mu lulimi tufuba okukulaba nti tusigaza envuga yaabyo nga bwe biwulirwa mu lulimi mwe biva.
Okugeza essaati eva mu shirt eky’Olungereza era envuga yaakyo yakuumibwa
Ekkooti- Coat
Ettaayi- tie
Keeki- cake
Caayi- chai
Cceeke – cheque
Waya- wire
Kkabada- cupboard
Taputa- interpret
Kale tugende tuzimbe ebigambo bya ssaayansi ne tekinologiya tubiyingize mu lulimi lwaffe tulugaggawaze naye mu kaweefube waffe ono tulina okufuba okugoberera amateeka g’empandiika y’olulimi era n’ago olulimi ge luzze lugoberera okuzimba ebigambo ebipya omuli gano ge mbalaze n’amalala ge tujja okulaba gye bujja.
(Margaret Nankinga).
Bino tubiyingize mu Luganda?
MUTALE TTENDO:
OKUGUNJAAWO ebigambo ebipya nakitandika emyaka 6 egiyise era ebigambo bino nsaba abantu babikubaganyeeko ebirowoozo oba bisaana okuyingiza mu lulimi.
Ofiisi: Kkakkalabizo
President: Kafugansi
Fork: Ntoozo
Sideboard : Engabuliro
Thermos flask : Embugumu
Printer : Enviisi
Monitor : Endazi
Tractor : Nnimyo
Fridge : Embuutiti
Investor : Musigansimbi
MPANDIIKE ENSIRIFU EMU OBA BBIRI?
Engeri enkozesa y’ensirifu emu oba eza nnabansasaana gy’ekyusa amakulu g’ebigambo
Kigambibwa nti olumu omuntu yattibwa ng’entabwe eva ku mpandiika n’enjogera y’ebigambo. Kigambibwa nti mu myaka egy’edda omunene omu baamutegeeza ku muntu eyali akwatiddwa. Omunene kwe kukwata olupapula n’awandiikako ekigambo nti “Mumute”, n’aluwa omubaka alutwalire abaali bakutte omuntu ayogerwako. Obubaka bwe bwatuuka, gwe baabuwa okubusoma olw’obutamanya bulungi mpandiika na kusoma lulimi Luganda, yasoma nti “Mumutte”. Bwe batyo ne bakwata omusibe ne bamutta, so nga baali babalagidde bamute.
Empandiika y’Oluganda wamu n’ensoma ddala bisaana okwegendereza kubanga bw’owandiika ensirifu emu mu kifo ky’ebbiri oba bbiri mu kifo ky’emu amakulu gayinza okukyukira ddala ky’obadde otegeeza ne kibula.
Wekkaanye ebigambo bino wammanga:
1- Okuta: Kwe kuddira ky’obadde okutte n’okireka
Okutta: Kwe kuggyawo obulamu bw’ekintu oba omuntu.
2- Okuba: Kikolwa kiyambi.
Okubba: Kwe kutwala ekitali kikyo.
3- Okusa: Kwe kunyiga ekintu nga bw’okuuta okutuusa ky’okuuta bwe kifuuka buwunga.
Okussa: Kwe kuyingiza omukka mu mubiri nga bw’ogufulumya.
4- Kata: Kumpi
Katta: Akantu akaggyawo obulamu bw’omuntu.
5- Kaga: Oluga olutono
Kagga: Omugga omutono.
6- Kaza: Kwe kuddira ekintu ekibadde ekibisi n’okimalamu amazzi ne kikala.
Kazza: Akantu akakomyawo.
7- Kabi: Bulwa
Kabbi: Akantu akatwala ebitali byako.
8- Kagi: Eggi ettono.
Kaggi: Oluggi olutono.
9- Kaba: Eggumba ly’oluba.
Kabba: Akantu akaatwala ebitali byako
10- Kuza: Kwe kusobozesa ekintu okukula
Kuzza: Kwe kukomyawo ekintu.
11- Kuma: Fuuwa omukka ku muliro.
Kumma: Kwe kugaana okuwa omuntu ekintu.
12- Siga: Ssa ensigo mu ttaka zimere.
Sigga: Ekyewalula ekirina amagulu amangi ekiruma.
Ssiga: Erimu ku mayinja asatu agakola ekyoto, kwe bateeka sseppiki nga bafumba.
13- Sasa: Kwe kusaasaanya ebintu buli kimu waakyo.
Ssasa: We bookera ebyuma n’okuweesa.
14- Saba: Kwe kwogera ne Katonda mu buwombeefu.
Sabba: Nze saatwala bintu bitali byange.
15- Muka: Okulunga ekintu ekisusse obungi.
Mukka: Empewo etambula eva mu kintu nga kyaka.
16- Muto: Si mukulu.
Mutto: Akantu akagonda akatuulwako.
17- Mubi: Si mulungi.
Mubbi: Atwala ebitali bibye.
18- Kibo: Kiku
Kibbo: Ekiruke mu bukeedo n’obuso mwe basitulira ebintu.
19- Kisa: Kwe kukolera omuntu obulungi
Kissa: Kivaako okufa.
20- Toma: Tomatira.
Tomma: Togaana kumuwa.
21- Endagu: Omuntu alagula.
Endaggu: Kika kya mmere ya mu ttaka.
22- Bula : Nga tewali akulaba
Bbula: Ebintu nga tebiriiwo
23- Manya: Ekintu si kipya gy’oli.
Mannya: Kye bakutuuma nga kikwawula ku balala era nga kye bakuyita.
24- Yeba: Nafuwa
Yebba: Okwemulula oba okutwala ekintu kyo ate n’olowoozesa abalala nti waliwo akibbye
25- Gula: Okuwaayo ssente ofune ekintu
Ggula: Okusumulula oluggi omuntu n’aba ng’asobola okuyingira.
26- Kula: Weeyongerako mu myaka ne mu nneeyisa.
Kkula: Ekintu ekirungi era ekisanyusa okulaba.
27- Lugo: Olukomera
Luggo: Omuti omuteme, omutono ddala ate nga muwanvu.
28- Tuza: Okuleetera ekintu okutuga omuntu.
Tuzza: Okukuba mu mpolampla ky’okuba nga kivuga.
29- Tuga: Okunyiga obulago omuntu oba ekisolo ne kiremwa okussa
Tugga: Ekintu ekibadde kidduka okwesiba omulundi gumu
30- Tama: Ekintu nga okikkuse tokyakyetaaga
Tamma- Tagaana kuwa muntu kintu.
31- Bala: Okuzuula omuwendo gw’ekintu.
Bbala: Ettondo erigwa ku kintu ne liremerako
32- Fuba: Nyiikira
Ffuba: Ekifuba ekinene ennyo
33- Yaza: Kwe kuwenja ekifo oba ekintu ng’oliko ky’onoonya.
Yazza: Yali akitutte n’akikomyawo.
34- Baka: Kwe kukwata ekintu ekibeera kikukanyugiddwa.
Bakka: Baava waggulu ne badda wansi.
35- Okusa: Kwe kukuutira ekintu wakati w’amayinja okutuusa nga kifuuse buwunga.
Okussa: Okusika omukka ng’oguyingiza n’okugufulumya mu mubiri.
36- Ka: Ewammwe oba w’obeera.
Kka: Va waggulu odde wansi.
37- Okugula: Okuwaayo ssente bakuweemu ekintu.
Okuggula: Kwe kuta awayingirirwa awabadde awaggale.
38- Bikka: Okufuna ekintu n’okissa ku kintu ekirala ky’okitaddeko nga tekirabika.
Bbika: Kwe kusindika ekintu munda naddala mu mazzi.
Bika: Okulangirira okufa
39- Toba: Omuntu/ ekintu okuyiirwa amazzi.
Tobba: Totwala kintu kye batakuwadde.
40- Sajja: Saagenda gy’oli.
Ssajja: Omusajja omunene ennyo.
41- Kuba: Funa ekintu okikoonye ku muntu oba ekintu n’amaanyi ng’ogenderera okulumya.
Kubba: Okutwala ekintu kye batakuwadde.
42- Siba: Okunyweza ekintu ng’okozesa ekyayi, omuguwa oba ekirala.
Sibba: Sitwala kintu kye batampadde.
Mpandiike empeerezi bbiri oba emu?
Engeri ebigambo gye bikyusa amakulu okusinziira ku muwendo gw’empeerezi
Mu Luganda empandiika kikulu nnyo kubanga osobola okukyusa amakulu g’ekigambo ng’oyongeddemu bwongezi oba okutoolamu empeerezi emu.
Tunuulira ebigambo bino wammanga:
1- Okusesa Okuseesa
Okusesa: kwe kuleetera omuntu okuseka
Okuseesa: Kwe kusindika enku (oba ekintu ekitalina bulamu) mu kyoto (oba mu maaso) nga zibadde ziggweeredde.
2- Okusaka Okusaaka
Okusaka: Okukola omulimu ne bakusasulamu mmere.
Okusaaka: Kwe kukubaakuba ekikuta ky’omutuba n’okigaziya ng’okola olubugo
3- Okusona Okusoona
Okusona: Kwe kugatta ebitundu by’omukeeka awamu ng’okozesa empiso n’obuso oba ebyayi
Okusoona: Okusooka omuntu omulala ku kintu naye ky’abadde ayagala okufuna.
4- Ayola Ayoola
Ayola: Omuntu okukuza omwana mu mubiri omwoyo n’obwongo.
Ayoola: Omuntu okukuhhaanya ebintu n’abiggya we bibadde.
5- Okusenya Okuseenya
Okusenya: Kwe kukwata omuswaki n’olongoosa amannyo okugaggyako obucaafu
Okuseenya: Ze nviiri okugenda nga ziggwaamu langi yaazo enzirugavu ey’obutonde kyokka ate nga tezinnafuukira ddala nvi.
6- Okusiga Okusiiga
Okusiga: Kwe kukwata ensigo n’ozissa mu ttaka ng’oyagala zimere.
Okusiiga: Kwe kuddira omuntu oba ekintu n’okissaako ekintu ekirala ekikyusa langi yaakyo.
7- Okusiba Okusiiba
Okusiba: Kwe kunyweza ekintu ng’okozesa omuguwa ekyayi oba ekintu ekirala ekikikuumira awamu.
Okusiiba: Kwe kumala ebbanga nga tolya n’oyitibwako ebijjulo byonna ebiriibwa mu lunaku nga terunnaziba.
8- Okusula Okusuula
Okusula: Obudde okuziba ne bukusanga mu kifo era ne weebaka eyo okutuusa nga Bukedde.
Okusuula- Kwe kikwata ekintu n’okikanyuga.
9- Okukola Okukoola
Okukola: Kwe kubaako omulimu gwe weenyigiramu.
Okukoola: Kwe kuggya omuddo mu bimera byo bye wasimba.
10- Okusoba Okusooba
Okusoba: Ebintu okwonooneka oba okusukkamu.
Okusooba: Kwe kutambula empola
11- Okupika Okupiika
Okupika: Kwe kukozesa ebbomba oba ekyuma ekirala okussa omukka mu kintu; okugeza okussa omukka mu mupiira nga weeyambisa ebbomba.
Okupiika: Kwe kuwa omuntu ebintu ebisukkiridde naddala ebyokulya n’okunywa.
12- Okuseera Okusera
Okuseera: Kwe kussa ku kintu ky’otunda bbeeyi esukkiridde eyo gye kigwana.
Okusera: Ye muntu okutembebwa ekitambo n’adduka ekiro naddala ng’ali bukunya.
13- Okuleega Okulega
Okuleega: Kwe kusika ekintu ne kiwanvuwa okusinga bwe kibeera nga tokisise.
Okulega: Kwe kuloza ku kintu naddala ekyokunywa owulire obuwoomi bwakyo.
14- Okukoona Okukona
Okukoona: Kwe kuddira ekintu ekimu n’okikuba ku kintu ekirala.
Okukona: Y’emmere okugaana okuggya n’eddugaalirira
15- Okuboza Okubooza
Okuboza- Kwe kweringalinga n’ekintu n’omala nakyo ebbanga nga tolina ky’okikozesa.
Okubooza- Okujjuza ennyo ekintu, by’otaddemu ne bitandika n’okuyiika nga tokyalina w’ossa birala.
16- Okuwera Okuweera
Okuwera: Kwe kugaana ekintu ekibadde kikolebwa okuddamu okukolebwa.
Okuweera: Okuwummula/ okukkakkana
17- Okuwola Okuwoola
Okuwola: Ekintu okuggwaamu ebbugumu oba omuntu okukuwa ekintu eky’ebbanja.
Okuwoola: Kwe kugenda ng’osala ku kiti n’akambe oba ekiso, okukendeeza obunene bwakyo
18- Okuwuba Okuwuuba
Okuwuba: Ekintu okusoba.
Okuwuuba: Ouwanika omukono oba ekintu nga bw’okiggya eno okukizza eri.
19- Okuwoma Okuwooma
Okuwoma (omutwe): kwe kukulembera oba kwenyigira mu kukolebwa kw’ekintu.
Okuwooma: Ekintu ekinyuma oba ekyo ky’olya ne weenuguuna.
20- Okusika Okusiika
Okusika: Kwe kukwata ekintu n’okizza gy’oli ng’okozesa amaanyi
Okusiika: Kwe kussa butto mu ssefuluya n’ossa ku muliro olwo n’ossaamu ekintu n’ofumba nga totaddeem mazza oba okussa ekintu mu sseppiki enkalu etaliimu kintu kyonna n’ossa ku muliro n’ofumba nga bw’otabulamu
21- Okusala Okusaala
Okusala: Kwe kuddira ekintu eky’obwogi nga akambe oba akagirita n’okikozesa okukutula mu kintu ekirala oba okukireetako olubale.
Okusaala: Kwe kusinza kw’Abasiraamu
22- Okusaba Okusaaba
Okusaba: Kwe kugamba omuntu akuwe ekintu.
Okusaaba: Kwe kwesiiga ekintu ekigonda ku mubiri gwo.
23- Okulama Okulaama
Okulama: Kwe kusimattuka embeera y’okufa ng’obadde tosuubirwa.
Okulaama: Kwe kulaga b’oyagala basigaze ebintu byo ng’ofudde.
24- Okumala Okumaala
Okumala: Okukomekkereza ekintu ky’obadde okola.
Okumaala: Okusiiga ekintu kyonna n'okimetta.
25- Okusuba Okusuuba
Okusuba: Kye kintu okukuyitako ng’ate obadde oyagala okukyetabako oba ng’obadde okyakyagala.
Okusuuba: Kwe kuwuuba ekintu mu bbanga kyokka nga kiriko ekitundu ekimu ekirina ekikikutte
26- Okutuma Okutuuma
Okutuma- Kwe kuwa omuntu ekiragiro akole ekintu.
Okutuuma- Kwe kussa ebintu awamu ne bikola akaswa oba okuwa ekintu erinnya.
27- Okutama Okutaama
Okutama- Kye kintu okukunyiwa n’oba nga tokyakyagala.
Okutaama: Kwe kukambuwala nga tokyawuliriza nsonga, busungu bwe bukukozesa.
28- Okutega Okuteega
Okutega: Kwe kussaawo omutego okwase omuntu oba ekintu
Okuteega: Kwe kuzinduukiriza omuntu nga tategedde oluvannyuma lw’okumulindira mu kafo w’omanyi nti ajja kuyitawo.
29- Okuvuma Okuvuuma
Okuvuma: Kwe kugamba omuntu ebigambo ebimutyoboola, okumulengezza n’okumunyiiza.
Okuvuuma: Eddoboozi erikolebwa emmotoka oba ensolo.
30- Okuwoza Okuwooza
Okuwoza: Kwe kumalamu ekintu ebbugumu ne kinnyogoga
Okuwooza: Kwe kulobola ekintu.
31- Okubuza Okubuuza
Okubuza: Kwe kuggyawo ekintu ne kiba nga tewali amanyi gye kiri
Okubuuza: Kwe kulamusa omuntu oba okubaako by’omusaba akutegeeze.
32- Okukula Okukuula
Okukula: Kye kintu oba omuntu okweyongerako mu myaka oba ekiseera ky’amaze
Okukuula: Kwe kusigula ekintu ekyamera mu ttalka n’okiggyamu bukolokolo.
33- Wema Weema
Wema: kwe kukozesa olulimi okusitula obusigo obutono nga obw’entungo okubussa mu kamwa ng’ogenda kubulya.
Weema: Akayumba akakole mu ttundubaali oba olugoye olukaluba mw’osobola okusula oba okweggama enkuba n’omusana.
34- Bana Baana
Bana: Guno muwendo gwa bantu; abasajja, abakazi oba abaana nga bali 4.
Baana: Abantu abatannaweza myaka 18
35- Bina Biina
Bina: Kitegeeza 400.
Biina (ensige): Kwe kusitula ebisige okubyambusa n’okubissa mu ngeri evuma n’okulengezza.
36- Kama Kaama
Kama: Kwe kukamula amabeere g’ekisolo ekiyonsa okuggyamu amata.
Kaama: Kino kika kya mmere ya mu ttaka kimera mu bibira.
37- Okukaka Okukaaka
Okukaka: Kwe kukozesa omuntu ekintu nga teyeeyagalidde oba olw’empaka.
Okukaaka- Kye kintu okuba nga ekimenyeka ne kivaako mu kifo we kyandibadde
38- Okukiina Okukina
Okukiina- Kwe kwogera ekintu nga taokitegeeza oba okuteeka omuntu mu kifo ky’omanyi nti takigyamu
Okukina: Kwe kuzingako abantu n’obatuulako ng’obayitiriddeko oba obasukkulumyeko.
39- Akaaba Akaba
Akaaba: Ye muntu okuba mu maziga
Akaba: ly’eggumba ly’oluba.


text:
EKIRAGIRO ky’okusengula bbaasi ezimu okuva mu paaka ya Qualicel ey’omugagga Drake Lubega ereetedde abasaabaze abamu okubuzibwabuzibwa ne babulako entambula okugenda gye balaga.
Kino kyadiridde akakiiko akavunanyizibwa ku by’entambula
n’okuwa bbaasi layisinsi Transport Licensing Board (TLB) okuyisa ekiragiro egiggya bbaasi ezikwata mu bugwanjuba
n’obukikakono mu paaka ya Qualicell ne balekamu ezidda mu buvanjuba.
Embeera eno ereetedde paaka ya Qualicell okusigalamu kampuni za bbaasi nnya zokka okuli YY Coaches, Gateway, Kampala Hopper, Teso Coach ne Kakise okuba nga zezitikiramu
abasaabaze ng’endala zalagiddwa okugenda mu paaka ya Namayiba ne Kisenyi Bus Terminal.
Nathan Ssemujju akolera mu kkampuni ya YY agambye nti ekiragiro kino kikosezza nnyo abali mu mulimu gw’okusaabaza abantu mu mu kiseera kino bangi bakonkomalidde mu paaka tebalina mmotoka zibatwala kuba ezisinga zigyiddwa mu paaka.
“ Ekiragiro ekyayisiddwa nga kiggya bbaasi ezemu mu paaka ya Qualicell kitumenya kuba kati paaka nkalu nga temuli mmotoka zitwala basaabaze era eziriwo bali mu kuzirwanira tusaba abaakiyisizza bakikyuseemu” Ssemujju bwe bwategeezezza.
Agambye nti mu paaka ya Qualicell musigaddemu baasi 32 zokka songa luli mubaddemu ezisoba mu 150 nga abasAabaze bali mu kutataganyizibwa
ekisusse nga kyetagisa okukomyawo baasi ezimu.


text:
Ekikonde Kate Kinyooke ku Paalimenti
Wabaddewo katemba mu paalimenti olweggulo lwa leero omubaka wa Budadiri west Nathan Nandala Mafabi bwavudde mu mbeera n’alumba omubaka wa Nakifuma Robert Kafeero Ssekitooleko, nga amulanga kusaba lukusa lwa paalimenti agende abage ebbago ly’etteeka erijja ekkomo ku myaka gya pulezidenti, abalamuzi n’abakozi ba gavumenti abalala kwebawummulira.
Bano babuzeeko katono ebifuba bibabugume, Nandala bw’alondodde Ssekitooleko mu woofiisi y’omuwandiisi wa paalimenti n’atandika okumulangira nga bwali kali nkwe, asazeewo okulya mu bannayuganda olukwe ye afune omusimbi.


text:
Amawulire
Gavumenti esse omukago ne UNFPA
Ivan Ssenabulya
October 13th, 2021
Bya Benjamin Jumbe
Gavumenti esse eomukago nabekitongole kya United Nations Population Fund (UNFPA), okukola ku nsonga nebizbu ebivaako abaana abatanetuuka okufuna embuto.
Wabaddewo ensisinkano wakati wa minisita omubeezi owekikula kyabantu, avunayizbwa ku byobuwangwa Peace Mutuuzo nakulira UNFPA mu Uganda Suzanne Mandong.
Bakanyizza okwetaba mu nteseganya nabakulembeze aba wggulu abakwtaibwako ensonga, okuvaayo nenkola ezinayitwamu okulwanyisa obutabanguko mu maka, abaana okufuna embuto ku myaka emito nebizbu ebirala.
Wabaddewo okweyongera kwembuto mu baana abato mu Uganda, naddala mu kiseera ekyomuggalo gwa ssenyiga omukambwe okusinziira ku alipoota ezenjawulo.
Alipoota ya poliisi ekwataku bumenyi bwamateeka eya 2020 yalaga ni abaana omutwalo 1 mu 4,230 bebasobezebwako nayenga kisubirwa nti ebibalo birir waggulu nokusingawo.
Minisita Peace Mutuuzo, nga ye mubaka omukyala owa disitulikiti ye Bunyangabu yagambye nti yakoze okunonyereza mu kitundu kye, mu bbanga ettono eriyise nazuula ngabaana 3,000 bebafuna embuto mu magombolola agenjawulo agakola disitulikiti.


text:
Ekiwandiiko Eky'abantu Bonna Ekifa ku Ddembe Ly'obunto
EBYANJULA[edit]
Ekitiibwa ky'omuntu eky'obutonde; okwenkanankana, wamu n'obuyinza obutayinza kugyibwawo ebyabantu bonna, gwe musingi gw'eddembe; obwenkanya n'emirembe mu nsi.
Obanga abantu sibakikozesa kujeema 'ngeky' okulwanyisa ekisembayo, okwetaasa obufuzi obukambwe okutulugunya, kyetaagisa eddembe ly'obuntu okuba nga lifugibwa amateeka.
Ekibiina ky'amawanga amagatte, mu kiwandiiko kyakyo kikakasa nga bwekikkiririza mu ddembe ly'obuntu era ne mu kittibwa n'omuwendo gw'omuntu era kimaliridde okukubiriza abantu okugenda mu maaso n'okulwanyisa omutindo gw'embeera y'obulamu bwabwe mu ddembe erisingawo.
Amawanga g'amemba geeyamye okukolaganira awamu n'ekibiina ky'Amawanga Amagattere mu kukubiriza abantu abali okussamu ekitiibwa n'okukuuma eddembe ly'obuntu n'emisingi gyalyo.
kutegeera obulungi obuyinza (rights) n'eddembe ly'obuntu kikulu nnyo mu kutuukiriza obweyamo obwo mubujjuvu.
Olwekyo, Olukiiko ttabamiruka (General Assembly) olw'amawanga Amagatte, iulangirira Ekirangiriro EKIFUGA EDDEMBE LY'ABANTU BONNA WONNA MU NSI.
Abantu bonna abali wonna olw'okubeera ne'kiruubirirwa ekimu eky'amawanga gonna, basaanye bulijjo okujjukiranga EKIRANGIRIRO kino, wamu n'okulafuubana okuyigiriza, okugunjula n'okukubiriza abantu okussaamu ekitiibwa eddembe ly'obuntu, okutangaaza amateeka gaalyo n'okugakuuma, mu bantu abali mu bitundu ebiri mu buyinza bwabwe.
Ekitundu 1[edit]
Abantu bazaalibwa nga balina eddembe n'obuyinza ebyenkanankana, batondebwa nga balina amagezi era nga basobola okwawula ekirungi n'ekibi bwebatyo, buli omu agwana okuyisa munne nga muganda we.
Ekitundu 2[edit]
Buli muntu agwana afune eddembe eryo gerwako mu KIWANDIIKO kino awatali kusolola kwona okw'engeri yonna okuyinza okusinziira ku:- ggwanga, langi y'olususu okuba omusajja oba mukazi, olulimi, eddini endowooza ye ku by'obufuzi oba ekintu ekirala ensi oba abantu mwasibuka, ebintu byalina obuzaale bwe oba ensonga endala yonna.
Ekitundu 3[edit]
Buli muntu ateekwa okubeerawo nga mulamu nga yegazaanya awatali kutaataganyizibwa mu ngeri yonna.
Ekitundu 4[edit]
Tewali muntu assanidde kufugibwa buddu, obuddu n'obusuubuzi bw'abaddu tebukirizibwa mu nsi.
Ekitundu 5[edit]
Tewali muntu asanidde, kutulugunnyizibwa okubonerezebwa oba okuyisibwa mu ngeri eteri ya buntu emutyoboola.
Ekitundu 6[edit]
Buli muntu amateeka gateekwa okumubala era n'okumuyisa ng'omuntu buli wantu wonna.
Ekitundu 7[edit]
Abantu bonna benkanankana mu maaso g'amateeka era bateekwa okukuumibwa amateeka awatali kusosola. Abantu bonna bateekwa kukumibwa kyenkanyi eri obusosoze obufutyanka EKIWANDIIKO kino oba obubawaliirizza okusosola mu ngeri eyo.
Ekitundu 8[edit]
Buli muntu ateekwa okukkirizibwa okutwala ensonga ze mu mbuga entuufu ez'eggwanga zikolebweko singa nga eddembe lyerimuweebwa mu Constitution ne mu mateeka liba lijolongeddwa.
Ekitundu 9[edit]
Tewali muntu anakwatibwanga oba okusibibwanga oba okusibibwa oba okuwangangusibwa mu ngeri etegoberera mateeka.
Ekitundu 10[edit]
Buli muntu awatali kusosola, ateekwa okuwozesebwa mu lwatu ate mu bwenkanya mu kooti eyeemala era eterina kyekubira, bwabanga annonya okukakasa onuyinza obumuweebwa mu mateeka singa waliwo omusango ogumenya amateeka ogumuvunaanibwa.
Ekitundu 11[edit]
1. Buli muntu yenna avunaanibwa omusango oguliko ekibonerezo ateekwa okubalibwa nga taliiko musango okutuusa nga kikakasibbwanti ddala yaguzza okusinziira mu mateeka era ateekwa okuwozesebwa mu kooti mu lwatu nga aweereddwa na buli mukisa gwonna okwetaasa.
2. Tewali muntu n'omu anabalibwanga nga azzizza omusango ogumubonerezesa, kino nga kisinzira kukikolwa kye yakola oba kyatakola, mu kiseera ekyemabega, kyokka nga mu kiseera ekyo ekikolwa kyeyakola oba kyeyalemwa okukola kyali tekittekwa kumubonerezesa, okusinziira mu mateeka g'eggwanga eryo oba ag'amawanga amalala Bwanabanga ateekwa okubonerezebwa mu kiseera weyazziza omusango ogwo.
Ekitundu 12[edit]
Eddembe ly'omuntu yenna eyo gyabera amaka ge era n'ebbaluwa ze tebitaataganyizzibwe nga oba okwazibwa mu ngeri etegoberera mateeka, so n'erinnya lye teriweebuulwenga oba okulebulwa. Buli muntu ateekwa okukuumibwa amateeka aleme kutaataaganyizibwa oba okulumbibwa mu ngeri eyo.
Ekitundu 13[edit]
1. Buli muntu alina eddembe okugenda oba okusula wonna wayagala, munda w'ensalo ez'eggwanga lye.
2. Buli muntu wa ddembe okufuluma okuva mu ggwanga lyona, kino nga kitwaliramu n'eggwanga lye, wamu n'okudda mu ggwanga lye.
Ekitundu 14[edit]
Omuntu ayigganyizibwa waddembe okunoonya obubudamo mu ggwanga eddala era n'okusanyukira mu bubudamo obwo.
Ekitundu 15[edit]
1. Buli muntu ateekwa okufuna eggwanga ettongole gyabalirwa ng'omutuuze.
2. Tewali muntu yenna anagyibwangako obutuuza bw'eggwanga lye wadde okugaanibwa okukyusa obutuuze bwe okubugya mu ggwanga erimu okubuuza mu ddala.
Ekitundu 16[edit]
1. Omusajja oba omukazi omukulu atuuse okwesalirawo, taakomerwenga mu ngeri yenna obutawasa oba okufumbirirwa n'okuzaala abaana, olw'olulyo mwasibuka, olw'eggwanga lye oba lwe'eddini ye. Omusajja n'Omukazi balina onuyinza n'eddembe ebyenkanankana nga tebannafumbiriganwa, oba nga bafumbiriganiddwa oba oluvannyuma lw'obufumbo bwabwe okusattululwa.
2. Amaka gwe musingi gw'eggwanga ogw'obuwangwa olwekyo abantu ne gavumenti basaanye okugakuuma obutiribiri.
Eitundu 17[edit]
1. Buli muntu waddembe okwefunira ebintu bye kululwe oba nga yeetabye ne n'abantu abalala.
2. Tewali muntu yenna anaggyibwangako ebintu bye mu ngeri etagoberera matteka.
Ekitundu 18[edit]
Buli muntu alina eddembe ery'okwerowooleza okwawula ekirungi n'ekibi n'okulondawo eddini gyanasoma. Eddembe lino lizingiramu obuyinza okukyusa eddini oba enzikiriza ye, n'obuyinza obubwe ku lulwe oba wamu n'abantu abalala, mu lwatu oba mu kyama, okwolesa eddini oba enzikiriza ye, ngayigiriza oba ngateeka mu nkola eddini ye byemulagira, nga asinza oba ngakuuma byemugamba.
Ekitundu 19[edit]
Buli muntu wa ddembe okubeera n'endowooza ye era n'okwogera oba okuwandiika nga bwalowooza. Eddembe lino lizingiramu n'ebeetu ery'okugugubira ku ndowooza ye awatali kitaattaagaayizibwa, okusaka okufuna wamu n'okusaasaanya amawulire n'ebirowoozo okuyita mu mikutu gyonnna watali kukomerwa.
Ekitundu 20[edit]
1. Buli muntu ayinza okwetaba mu nkugaana ez'eddembe wamu n'abantu abalala.
2. Tewali n'omu anakakibwanga okwetaba mu nkunganaa awamu n'abantu abalala.
Ekitundu 21[edit]
1. Buli muntu waddembe okwetaba mu nfuga y'eggwenga lye.
2. Buli muntu alina obuyinza obwenkanankana n'obw'omulala obumusobozesa okutuukirira ebitongole bya gavumenti y'ensi ye ebiweereza abantu bonna awatali kukugirwa.
Ekitundu 22[edit]
Buli muntu wa ggwanga alina obuyinza okutuula ne bantu banne ngatebenkedde mu ddembe. Kino kimusobozese okutuuka ku biruubirirwa eby'ekitiibwa by'obuntun'okulongongoosa empisa ze, okuyita mu kukola kw'eggwanga lye oba okukolagana n'awamanga nga amalala, okusinziira ku nteekateeka n'enkozesa 'obugagga bwe'eggwanga mu by'enfuna, ey'embeera z'abantu n'eby'obuwangwa ebitayinza kwewalika mu kukulakulana kuno.
Ekitundu 23[edit]
1. Buli muntu alina eddembe n'obuyinza okukola. Ateekwa okwerondera ekika ky'omulimu ekimuggyamu era ekirina embeera emusobozesa okukola obulungi, wamu n'okukirizibwa oba okuyambibwa singa omulimu ogwo gumuweddeko.
2. Buli mukozi ateekwa okussasulwa empeera entuufu emuggyamu, emusobozesa ye yennyini n'abantu ab'amaka ge okweyimirizawo nga abantu balamu. Bwekiba kyetagisa empeera y'omukozi eyinza okwongerezebwako ensako endala ezimusobozesa okwetaasa ebyo ebimugwako ng'omuntu nga tabyetegekedde.
Ekitundu 24[edit]
Buli muntu ateekwa okuwummula n'okuweera. Asaana akole essawa zakigero buli lunaku era abeere n'ekiseera eky'okwewummuzaamu buli mwaka, kyokka nga empeera ye ey'ekiseera ekyo emuweebwa.
Ekitundu 25[edit]
1. Buli muntu ateekwa okubeera n'omutindo gw'obulamu ogumusobozesa okubeerawo nga mulamu bulungi mu mubiri , ye yennyini n'abantu abamakage, ng'afuna emmere, ebyambalo, ennyumba n'okujjanjabwa singa alwadde era nga asobola okweyambisa ebyo gavumenti y'eggwanga lye by'ekolera abantu baayo okusitula embeera y'obulamu bwabe. (Social Services). Buli muntu, asaana okuyambibwa aleme kweralikirira bwaba nga omulimu gumuweddeko, oba afuuse kateyaamba oba afuuse Ssemwandu oba Nnamwandu oba ngatuusibbwa mu mbeera etemusobozesa kufuna nsiimbi kyokka nga kino siyakyeretedde yekka.
2. Abakyala abazadde wamu n'abaana bateekwa okulabirirwa n'okuyambibwa mu ngeri ey'enjawulo. Abaana bonna oba bazadde baabwe bafumbo mu mateeka oba si bafumbo bagwana okulabirirwa kyenkanyi nga abantu.
Ekitundu 26[edit]
1. Buli muntu ateekwa okuyigirizibwa. Okuyigizibwa kunabanga kwa bwerere mu myaka egisooka ne mu masomero agasookerwamu. Okuyigirizibwa okusookerwako kunabanga kwa buwaze. Amasomero agayigiriza eby'emikonono n'emirimu egy'ekikugu ganaateekebwangawo, era buli muntu alina ebisannizo n'obusobozi anaweebwanga omukisa okusomera mu magunjukiro agawaggulu.
2. Ebyenjigiliza binaluubiriranga okugunjula abantu muby'amagezi n'empisa nga biteeka essira ku kusaamu ekitiibwa eddembe ly'obuntu n'emisingi gyalyo. Binakubirizanga okuteegeeragana okw'abantu ab'ensi n'eddini ez'enjawulo; era binakolaganiranga wamu n'ekibiina ky'Amawanga Amagatte mu kuleetawo emirembe mu baantu.
Ekitundu 27[edit]
1. Buli muntu waddembe okwetaba mu by'obuwangwa ebyensiye era n'okusanyukira ebikolebwa abalina amagezi oba ebitone ebyobuwangwa, n'okugabana ku miganyulo egivudde mukukulakulana kwa sayansi.
2. Buli muntu agwanidde okutaasibwa okuva mu kabi akayinza okutuuka ku mpisa ze oba kwebyo ebimusanyusa mu nsi, kino nga kisinziira ku magezi aga sayansi ebitabo ebibi oba ebifaananyi eby'ekigwenyufu ebiba bikoledwa abaantu.
Ekitundu 28[edit]
Embeera y'abantu ab'eggwanga lye oba ab'omumawanga amalala ng'esobozesa omuntu okufuna eddembe ly'obuntu nga bwe liwandiikiddwa mu KIRAGIRO kino.
Ekitundu 29[edit]
1. Buli muntu alina obuvunanyizibwa eri abantu b'ensi ye, kubanga bano bokka abamusobozesa okukikukulanya mumpisa ne mungeri endala zonna.
2. Omuntu nga akaayanira eddembe lye ery'obuntu ekinamukolangako kyokka ge mateeka ago agateekebwawo okunyweza, okutongoza wamu n'okusaamu ekitiibwa eddembe ly'abalala n'okukuuma empisa ennungi mu bwenkanya oba okukuuma eddembe lya bonna oba amateeka ago ogakuuma obulungi bwa abantu bonna ab'eggwanga eriddukanyizibwa ku demokolasi.
Ekitundu 30[edit]
Tewali nsonga yonna mu KIRANGIRIRO kino enetapoutibwanga mu ngeri etegeeza nti ewa ebbeetu abantu b'eggwanga oba ekibinja ky' abantu okwenyigira oba okwetaba mu kikolwa kyonna ekigenderera okuzikiriza eddembe ly'obuntu eriwandiikiddwa mu KIRANGIRIRO kino.


text:
The COVID-19 Business Info Hub spoke with Denis Dokoria, Communications and Marketing Manager from the Uganda Industrial Research Institute to understand how their Business Incubator Program is supporting SMEs – especially during COVID.
What is Uganda Industrial Research Institute’s Business Incubator?
The Uganda Industrial Research Institute (UIRI) is a government parastatal under the Ministry of Science Technology and Innovation that pioneered business incubation in Uganda. UIRI is founded on a skilling factory model ingrained in growing industry and enterprises through technology development and skills transfer for the manufacturing sector as well as building the capacity of entrepreneurs in value addition in agro processing, cosmetic production, textile and ceramics, among others. As a lead in business incubation UIRI has capacitated SMEs into increasing their technical and production abilities to grow into fully fledged industries. This is done in house at the UIRI campus and also in satellite facilities UIRI supports in communities. UIRI provides technological as well as technical expert support to SMEs and technical knowhow of production processes for startup entrepreneurs. In both the business incubation and capacity building platform, UIRI engages potential industrialists and entrepreneurs ushering them into product and technology development as well as quality assurance.
What services does UIRI offer to SMEs?
Other than business incubation, UIRI offers SMEs innovative product development services, analytical laboratory services in microbiology, biotechnology and chemistry, pilot processing facilities for value addition, skills training, technology development/transfer, ICT training as well as technical and business advisory services. UIRI enrolls in its Business Incubation program SMEs with innovations and products that offer high potential in utilizing local raw materials as well as meeting the consumption needs of both the local and global market. These are given the opportunity of utilizing the facilities and technologies within UIRI as well as at the entrepreneur’s premises through our virtual incubation program. It also offers startup entrepreneurs and industrialists skills in technology and product development through training and mentorship. Additionally, UIRI also gives business development advisory services, branding support and analytical laboratory services.
How has UIRI supported SMEs who have participated in this incubator?
SMEs who are enrolled in the Business Incubation Program are able to utilize UIRI facilities and technology and have access to constant support from expert technical staff. This enables the SMEs to grow their capacity in production and skills. Startup entrepreneurs are given inception skills into industry and enterprise development. UIRI offers trainings in agro processing (meat, dairy, bakery, fruits & vegetables), handmade paper processing, briquettes, bamboo, textile, ceramics, cosmetics productions among others. These skills enable the startup entrepreneurs to begin their journey to become SMEs. The Institute also manufactures technologies SMEs utilize in their production processes.
Because of the Covid-19 pandemic, SMEs are opting for digitalization of their business. How can such businesses get support at UIRI?
UIRI is stepping up to meet the current trends brought about by COVID-19. As SMEs and the whole world goes digital, UIRI is developing digital training resources as well as marketing resources to support its incubatees and trainers. Through its digital platforms including social media and the website, UIRI will engage the SMEs and prospective entrepreneurs.
How can SMEs apply to the Business Incubator Program at UIRI?
To gain acceptance to the UIRI Incubator Program, an enterprise must make a formal application and provide a business plan, which illustrates the feasibility and viability of the enterprise. Applicants must also be willing to submit periodic financial and operational reports, sign and abide by a Memorandum of Understanding (MOU) with UIRI, and receive instruction and professional advice. In short, a potential incubatee must demonstrate commitment and show the value UIRI would add to their business as well as how their business would contribute to Uganda’s industrialization growth locally, regionally and internationally.
Contact UIRI:
Uganda Industrial Research institute (UIRI)
Website: https://www.uiri.go.ug
Tel: 0414286124/0414286695
Email: info@uiri.go.ug
Engeri Uganda Industrial Research Institute Business Incubator gy’edduukiriramu SMEs
Omukutu gwa Covid-19 Business Info Hub gwayogerako ne Denis Dokoria ng’ono y’akolanga kitunzi wamu n’okukulira eby’empuliziganya mu Uganda Industrial Research Institute nga kino kitongole ekikola okunoonyereza ku by’amakolero okusobola okutegeera engeri enkola yaabwe ey’okulungamya wamu n’okuteekateeka zi bizinesi ezitandika (Business Incubator program) – gy’eyambamu SMEs naddala mu kaseera kano aka ssennyiga omukambwe.
Enkola ya Uganda Industrial Research Institute eya Business Incubator etegeeza ki?
Uganda Industrial Research Institute kitongole kya gavumenti nga kiri wansi wa minisitule ya ssaayansi, tekinologiya wamu n’ebiyiiyiizibwa ebipya era nga kye kyatandikawo enkola y’okulungamya wamu n’okuteekateeka zi bizinesi ezitandika (Business incubation). UIRI essira eriteeka mu kukulaakulanya eby’amakolero wamu n’obusuubuzi ng’eyita mu tekinologiya wamu n’okwongera obukugu naddala mu by’amakolero nga kw’otadde n’okusobozesa abasuubuzi okwongera omutindo ku bye bakola okugeza ku birime, eby’okwewunda, engoye, ebibumbe n’ebirala ebigwa mu kkowe eryo.
Ng’abakulembedde mu kuteekateeka zi bizinesi ezitandika, UIRI esobozesezza SMEs okwongera ku bukugu wamu ne ku bintu bye zifulumya ekizireetedde okukula ne zifuuka amakolero aga nnamaddala. Okulungamizibwa UIRI ekukolera mu maka gaayo ate oluusi n’ekukwasaganyiza ne mu bitundu ebirala ebitongole eby’enjawulo gye biba bisangibwa. UIRI ewa SMEs okulungamizibwa mu tekinologiya wamu n’obukodyo obw’ekikugu ku ngeri ebintu gye bikolebwamu naddala eri abo ababeera batandika obutandisi.
Mu mbeera y’okulungamya n’okuteekateeka bizinesi ezitandika wamu n’okugaziya obusobozi bw’eziriwo, UIRI ekwatagana n’abo abasobola okwenyigira mu by’amakolero wamu n’abasobola okutandikawo emirimu ng’ebatunuza mu kukola ebintu eby’omulembe ne tekinologiya ow’omulembe nga kw’otadde n’okukakasa omutindo.
UIRI buweereza nnabaki bwewa SMEs?
Ng’oggyeko okuteekateeka bizinesi ezitandika, UIRI eyambako SMES mu kuyiiya engeri gye bakolamu ebintu ebipya, okukola okunoonyereza okwekikugu mu bintu bya saayansi, okusooka okubayisa mu ngeri gye basobola okwongera omutindo ku bintu bye bakola, okubatendeka obukugu obwenjawulo, okutumbula tekinologiya, okubatendeka mu nkozesa y’ebyuma bi kalimagezi wamu n’okubawa amagezi ag’ekikugu mu nzirukanya y’emirimu.
Mu nkola y’okuteekateeka bizinesi ezitandika, UIRI ewandiika SMEs ezisobola okuyiiya ebintu ebipya ate nga zikozesa ebintu ebyaffe ebya wano naye nga zisobola bulungi okutuukiriza obwetaavu bw’akatale aka wano wamu ne ku katale k’ensi yonna. Zino ziweebwa omukisa ogw’okweyambisa ebintu bya UIRI nga ziyita mu mbeera y’okuteekebwateekebwa.
UIRI era eyamba abaagala okutandikawo emirimu wamu ne bannamakolero ng’ebawa obukugu ku ngeri gye bayinza okutondawo ebintu ebipya wamu n’okukozesa tekinologiya ng’eyita mu kubatendeka, okubayambako mu ngeri gye bayinza okusabikamu ebintu byabwe wamu n’okukola okunoonyereza okwekikugu.
UIRI edduukirira etya SMEs eziba zenyigidde mu nkola y’okuteekebwateekebwa.
SMEs eziba zeewandiisizza mu nkola y’okuteekebwateekebwa ziba zisobola okukozesa ebintu bya UIRI wamu ne tekinologiya nga kw’otadde n’okufuna okuyambibwako mu by’ekikugu okuva mu bakozi ba UIRI ekiseera kyonna. Kino nno kiyamba SMEs zino okuyitimuka mu bye bakola wamu n’obukugu.
Abantu ababa baagala okutandikawo emirimu, UIRI ebawa obukugu obutandikirwako okusobola okubayamba okutegeera ebintu bwe bitambula mu by’amakolero n’emirimu emirala. UIRI ekola okutendeka mu kwongera omutindo ku by’obulimi n’obulunzi (ennyama, amata, ebiva mu ngano, ebibala n’enva endiirwa), ebikolebwa mu mpapula, okubumba amanda, amabanda, engoye, ebibumbe, eby’okwewunda n’ebirala ebigwa mu kkowe eryo. Obukugu buno obubaweebwa buyamba abo abaagala okutandikawo emirimu okubeera nga batandika ku lugendo lwabwe olw’okubafuula SMEs. Ekitongole kino era kikola tekinologiya SMEs gwe zisobola okweyambisa mu kufulumya ebintu byazo.
Olwa nnawookeera wa Covid-19, SMEs zeenyigidde mu kukozesa ebyuma bi kalimagezi mu kuddukanya emirimu. Bizinesi ez’engeri eyo zisobola zitya okudduukirirwa UIRI?
UIRI esitukiddemu okulaba ng’etambulira mu mbeera eriwo kati eyaleetebwa ssennyiga omukambwe. Nga SMEs wamu n’ensi yonna okutwalira awamu bakozesa byuma bi kalimagezi, UIRI nayo eri mu kutandikawo enkola ey’okutendeka wamu n’okunoonyeza obutale ku mutimbagano okusobola okuyamba abo b’eteekateeka. Ng’eyita ku mikutu gi mugatta bantu wamu ne website, UIRI ejja kusobola bulungi okukwatagana ne SMEs nga kw’otadde n’abo ababeera baagala okutandikawo emirimu.
SMEs zisobola zitya okusaba okwenyigirira mu nkola y’okuteekebwateekebwa mu Bizinesi okuva mu UIRI?
Okusobola okukkirizibwa okwenyigira mu nkola ya UIRI ey’okuteekebwateekebwa, ekitongole kiba kirina okuteekayo okusaba kwakyo mu buwandiike ne kiwaayo bye kisuubira okukola era n’okunnyonnyola engeri gye kiba kinaasobola okutuukiriza ebyo bye kiba kiruubirira.
Abateekayo okusaba kwabwe balina okuba abeetegefu okuwangayo alipoota ez’ekiseera eziraga eby’enfuna wamu n’enzirukanya y’emirimu nga bwe biba biyimiridde, okuteeka omukono ku ndagaano ennyonnyola enkolagana yaabwe ne UIRI (Memorandum of Understanding) nga kw’otadde n’okugigondera wamu n’okukkiriza okuweebwa amagezi n’okuwabulwa okuva mu UIRI.
Mu bimpimpi, oyo yenna ayagala okwenyigira mu nkola eno ateekwa okulaga nti yeewaddeyo n’obumalirivu eri UIRI, n’alaga omugaso UIRI gw’eyinza okwongera ku bizinesi ye ate era n’alaga nti ne bizinesi ye ejja kuba ya mugaso eri eby’amakolero wano mu Uganda wamu n’ebweru w’eggwanga.
Tuukirira UIRI
Uganda Industrial Research Institute (UIRI)
Website: https://www.uiri.go.ug
Essimu: 0414286124/0414286695
Email: info@uiri.go.ug


text:
Ekibuuzo
Ddala okusabira awamu kikulu? Ddala kwamanyi okusinga okusaba nga ndi nzekka ?
Okuddamu
Okusabira awamu kitundu kikulu ku bulamu bw’ekanisa, wamu n’okusinziza awamu, ensomesa entuufu, okumenya omugaati, n’okukuɲɲaana. Ekanisa eyasooka yakuɲɲaana obutayosa okusoma ensomesa y’abatume, okumenya omugaati,n’okusabira awamu (Ebikolwa 2:42). Bwetusabira awamu n’abakkiriza abalala, ebivamu biba birungi nnyo. Okusabira awamu kutuzimba era kutuggata kubanga tuba tugabana okukkiriza kumu. Omwoyo Omutukuvu atuula mu buli mukkiriza aletera emitima gyaffe okusanyuka bwetuwulira amatendo ga Mukama waffe era omulokozi waffe, era atugatta wamu mu mukago egwenjawulo ogwokutabagana ogutali wantu walala wonna mu bulamu.
Eri abo abayinza okuba nga bali bokka era nga batawaana n’obulamu, okuwulira nga abantu abalala babayimusa eri namulondo ey’ekisa kusobola okubazaamu amanyi. Era kituyamba okutuzimba mu kwagala nga tufa kw’ebyo ebifa ku banaffe nga twegayirira kulwabwe eri Katonda.. Mu kaseera ke kamu, okusabira awamu kulaga emitima gy’abantu abakwenyigiramu, Tulina okugya eri katonda mu buwombeefu( Yakobo 4:10), amazima (Zabbuli 145:18), mu bugonvu (1 Yokaana 3:21-22), mu kwebaza (Baffirippi 4:6) mu buvumu (Abaebbulaniya 4:16). Ekyenaaku, okusabira awamu gusobola okuba omukutu eri abantu nga bbo ebigambo byabwe tebabyolesa eri Katonda wabula eri nga babyolesa eri ababawulira. Yesu yatulabula eri enkola eyo mu Matayo 6:5-8 nga atuzaamu amanyi obutaba bantu berabisa , abaleekanira wagulu oba bananfuunsi mu kusaba, wabula nga tusaba mu kyama mu bisenge byaffe okusobola okwewala okukemebwa okukozesa esaala mu ngeri ey’ekinanfuusi.
Tewali wantu wonna ebyawandiikibwa webitulaga nti okusabira awamu ‘kwamanyi okusinga’ era kusobola okuleteera Katonda okukola okusinga okusaba nga oli wekka. Abakkiriza bangi bagerageranya okusaba okwenkana “n’okujja ebintu mu mukono gwa Katonda”, era okusabira awamu nekaba akaseera ak’okwogera ebyo byetwagala okuva eri Katonda. Okusaba okusinziira ku Bayibuli kulina ebika bingi era nga kutwaliramu okwagala okuyingira mu kuberawo kwa Katonda atukkiridde, omutukirivu. Katonda okuba nti asobola okutega okutuku kwe eri ebyetaago by’ebitonde bye kiretera amatendo n’okusinza kuyiika okuyiika mu bungi (Zabbuli 27:4; 63:1-3), kireeta okwenenya era n’okwetonda okuva mu mutima (Zabbuli 51;Lukka 18: 9-14), era kireteera obwesimbu mu kwegayirira ku lwabantu abalala ( 2 Abassesalonika 1:11; 2:16).
Okusaba, olwo, kuba kukolagana ne Katonda okusabola okuleeta enteekateeka ze okubaawo, wabula ssi kumunyoola asobole okusinkana okwagala kwaffe. Bwetuleka okwagala kwaffe, tusobole okukkakanira oyo amanyi embeera zaffe okusinga ffe, era amanyi ebyetaago byaffe “nga tetunaba na kumusaba” (Matayo 6:8), okusaba kwaffe olwo lwekutuuka wagulu ennyo. Esaala esabiddwa mu kukkakanira okwagala kwa Katonda, kitegeeza nti kuddibwamu, nga kusabiddwa omuntu omu oba abantu lukumi.
Endowooza egamba nti esaala ezisabiddwa awamu zikwata nnyo ku Katonda eva mu kuvuula Matayo 18:19-20 okukyamu, “ Nate mbagamba nti Oba bannammwe babiri bwe beetabanga ku nsi buli kigambo kyonna kye balisaba, kiribakolerwa Kitange ali mu ggulu. Kubanga we baba ababiri oba basatu nga bakuŋŋaanye mu linnya lyange, nange ndi awo wakati waabwe.” Enyiriri zino ziva mu kitundu kitundu kyebyawandiikibwa ekinene ekyogera ku nkola elina okugoberwa ekanisa singa waliwo memba w’ekanisa aba ayononye. Bwezivuunulwa ng’ezisuubiza abakkiriza okubawa ebyo byonna byebakkiriziganyako okusaba eri Katonda, newankubadde nga biva mu kibi oba byakisiru, tekontana bukontanyi kwokka n’enkola y’ekanisa, tekikwatagana na byawandiikibwa birala naddala ebyogera ku Katonda okuba nga alina eddembe n’obuyinza okukola kyonna kyayagala nga tawaliriziddwa.
Ensonga endala eri nti, okukkiriza nti “ababiri oba abasatu bwebwakuɲɲaana” okusaba, waliwo amannyi agenjawulo gagattibwa ku saala zaffe tekuwagirwa Bayibuli. Amazima gali nti Yesu aberawo abantu babiri oba basatu bwebwakuɲɲaana okusaba, wabula, aberawo mu ngeri yemu nga omukkiriza omu asaba yekka, omuntu oyo nebwaba ng’ali mayiro lukumi nemunne. Okusabira awamu kukulu kubanga kuleeta obumu (Yokaana 17:22-23), era nsonga nkulu nnyo eri abakkiriza okwezaamu amannyi (1 Abasessaloniika 5:11) era okwekubiriza mu kwagalana n’emubikolwa ebirungi. (Abaebbulaniya 10:24).
English
Ddala okusabira awamu kikulu? Ddala kwamanyi okusinga okusaba nga ndi nzekka ?


text:
Pulezidenti wa National Unity Platform
– NUP Hon. Kyagulanyi Ssentamu Robert Bobi Wine
; “Mikwano gyange abawano nabali ebweru w’eggwanga, Olunaku lweggulo nalinye ennyonyi nga ngenda mu America nga mpitira e Qatar okubeera ku mikolo egyenjawulo egyategekeddwa okuli Uganda Action Day ne Convention, byonna nga byakubeerawo wiikendi eno. Bwenatuuse e Doha mu Qatar, nebakizuula nti nabaddeko e South Africa mu bbanga eritaweza wiiki bbiri emabega.
Wakyaliwo obukwakulizo ku byentambula obwekuusa ku COVID-19 ne munsi endala ku bantu nga bagaanibwa okuyingira mu Amerika okutuusa nga enaku 14 ziyiseewo. Ekyenaku kino tetwakitegeererawo n’abakola ku Kisaawe Entebe babadde tebakimanyi kutuwabula.
Nabwekityo nasazeewo okusazaamu olugendo lwange okugenda mu Amerika nenkomawo e Yuganda enkya yaleero. Emikolo gyakugenda mu maaso wadde nga siriiyo kuba abakulembeze abalala aba NUP nga MP Zaake Francis Butebi
, Hon. Kayemba Solo ne Chairman Nyanzi gyebali.
Abakulembeze ba NUP abalala nabo bali mu lugendo okubegattako. Nange ngenda kubeera nammwe nga tuyita ku mutimbagano n’abakulembeze abalala abatasobola kujja.
Mbetondera olwabyonna wabula mu wiiki eziddako njakuba nzijja tusisinkane.”


text:
Omuyimbi mathius walukaga, yaavuddeyo neyewaana nga bwali owamanyi mukisawe kyomuziki wano mu 256 (Uganda), Walukaga yagambye nti mukaddongokamu wakugerageranyizabwa n’omugenzi Paul Kafeero kubanga nti Ssabasajja Kabaka Ronald Muwenda Mutebi II yamusiima namuwa engule kyoka ng’ate kafeero yafa Kabaka tagyimuwadde.
Meeya wekyengera town kanso yagaseeko nti yawangula engule y’omuyimbi w’omwaka mu Uganda nga n’omugenzi kafero akyali kunsi ekitegeza nti muyimbi wamanyi nyo mugwanga.
Bino yabyogeredde ku Tv ya Nbs ku pulogulamu emanyidwa nga “Uncut Sabula” eberawo buli rwamukaga era nga ekwata kubyamasanyu. walukaga yagenze mumaso nategeza nga kadongokamu bwaakyali owamanyi mugwanga era singa sikirwadde kya senyiga omukambwe lumima mawugwe abadde ayina ebivulu ebweru wegwanga .
Wabula studuo yakute omuliro oluvanyuma lw’omu kubatesitesi ba program amanyidwa ng’a Kayz bweyagambwe nti kadongokamu yasanawo era Walukaga, Hassan Nduga abadde naye mu studio nabalala tebakyalina kyebagamba gwanga ng’enjogera yaleero. Omuyimbi eyafuuka omusamizze Hassan Nduga namutabukira era kata balwanire mu studio olwo omutesitesi Anataria ozi nabawoyawoya.
Olwomukagwa olwagwa nga abayimbi b’enyimba zeddini (gospel artistes) Exodus ne Laneck nabo kabula kate balwaane ng’entabwe eva ku Kays kubigambo byeyayogerera Laneck.


text:
Eyaliko omuyimbi owamaanyi owa kadongokamu wano mugwanga Vincent Ssegawa kati nga yeyita Luqman Ssegawa oluvanyuma lwokuva muddini ye eyobukatoliki nasiramuka ayolekedde okufuuka ‘Hajji’.
Ssegawa eyakuyimbira obuyimba nga Sisiri, Ssapuli, Balemedwa okwekolera, Nzijja nendala nyiinji ntono nyo yasiramuka nasaba nokusaba nti buli radio, Tv, nabantu sekinoomu abayina enyimba ze bazizangule bunambiro ne kumikutu gyimugata bantu (Internet) kubanga obusiramu tebukiriza kuyimba .
Ssegawa eyakazibwaako erinya lya Master olwenyiimba zeyayimbaanga eziyigiriza yagenze kulamaga Mecca era wanaviirayo ng’afuuse Hajj awedde emirimo.
Ssegawa yebaziza buli muntu amuyambyeeko okulabika ng’atuuka kukkula ngalino. Kinajjukirwa nti gyebuvuddeko yakwatibwa abe’byokwerinda nebamusibira e bbombo ng’abamusubira okwetaba mubikorwa byobuyekera nebatuuka nokumubika nti afudde ekintu ekitanaba kutegereke oba omusango gyebamuvunana mituufu.
Ssegawa Lukman agenze Mecca ne Madina Kati Hajji
Eyaliko omuyimbi owamaanyi owa kadongokamu wano mugwanga Vincent Ssegawa kati nga yeyita Luqman Ssegawa oluvanyuma lwokuva muddini ye eyobukatoliki nasiramuka ayolekedde okufuuka ‘Hajji’.


text:
Amawulire
Museveni alabudde aba UNATU
Ivan Ssenabulya
October 12th, 2021
Bya Damali Mukhaye,
Omukulembeze weggwanga Museveni asabye ekibiina omwegatira abasomesa obuteekiika mu ntekateeka ya gavt eyókuwa abasomesa basayansi omusaala oguwera.
Bino abyogeredde ku mukolo ogwokukuza olunaku lwa basomesa olwensi yonna ogubadde ku kisaawe e Kololo.
Pulezidenti okuvaayo bwati kidiridde ssabawandiisi we kibiina omwegatira abasomesa ekya Uganda National Teachers Union Filbert Baguma, okusaba pulezidenti agyewo okusosola mu basomesa nga abasayansi baweebwa omusaala omunene ate aba-Arts ne basigala nga bafuna gwa muswaaba.
Wabula Museveni asabye abakulembeze mu kibiina kya UNATU okukomya okupeeka gavt kukyokubongeza omusaala.
Gavt kuntandikwa yomwaka guno yayongeza omusaala gwa basomesa abasayansi okutuuka ku bukadde 4 buli mwezi, aba arts bbo tebabongera, Baguma kyagamba nti kileetawo engeri yobusosoze nokumalamu amaanyi banabwe aba-arts.
Ono ayagala abasomesa bonna baweebwe omusalaa ogufanagana awatali kusosola.


text:
AGAAKAGWAWO
- June 25, 2015
-
AKAKIIKO KA LUGANDA LUSOGA LUGWERE KAGGUDDEWO EKIBIINA KY'ABASOMI B'EBITABO MU SSOMERO LYA SPIRE ROAD PULAYIMALE NE MAFUBIRA PULAYIMALE E JINJA
- June 25, 2015
-
OKWOGERA
BYA Muwandiisi Waffe
OMULAMBUZI w’amasomero mu avunaanyizibwa ku kitundu ky’e Butembe mu disitulikiti yaJinja Lydia Namuwaya, alaze obweraliikirivu olw’abasomesa obutaba na busobozi kusomesa baana nnimi zaabwe ennansi kubanga baasomesebwa mu Lungereza era lwe bakozesa ne kivaako abaana okukula nga tebamanyi nnimi zaabwe nnansi.
Bino yabyogedde ng’akakiiko ka Luganda, Lusoga, Lugwere Cross boarder language Commission katongoza ebibiina ebisomi by’ebitabo mu nnimi ennansi biyite Readers Clubs mu masomero ag’omu disitulikiti y’e Jinja. Yasabye abazadde okusomesa abaana baabwe ennimi ennansi okuva mu buto ne bwe batandiika okusoma kibayambe okuzinyweza.
Ebibiina bino eby’abayizi byatongozeddwa Pulezidenti w’akakiiko ka Luganda, Lusoga, Lugwere cross boarder language commission, Margaret Nankinga, ku Lwokuna nga yasoose kutongozza ekibiina ku ssomero lya Mafubira P/S n’azzaako eky’essomero lya Spire Road P/S.
Namuwaya yasabye akakiiko ka Luganda, Lusoga, Lugwere okuvaayo bakwatize wamu okutegeka emisomo egy’okubangula abasomesa mu kusomesa ennimi ennansi.
Bwe yabadde atongoza ebibiina bino, Nankinga yategeezeza nti abakulembezze b’amawanga ag’enjawulo mu Afrika baatuula mu lukiiko lw’omukago gwa Afrika ( African Union) ne bakkiriziganya okutumbula ennimi ennansi mu mawanga gaabwe nga bayita mu kakiiko ke bassaawo aka African Academy of Languages (ACALAN).
Mu Uganda akakiiko ka Luganda, Lusoga, Lugwere Cross boarder Language Commission k’atondebwawo ACALAN okutumbula ennimi ennansi eza Uganda.
Nankinga yategeezeza nti ennimi ennansi ze zikwese amagezi g’Abaddugavu ag’ekikugu, ag’obuzaaliranwa, empisa zaabwe ennungi n’ebirala bye tutasaanye kufiirwa era nti omwana yenna bw’ayiga olulimi lwe kimwanguyira okusoma, okuwandiika n’okuyiga ennimi endala mu bwangu.
Akakiiko kaatonedde amasomero gano ebitabo eby’okusoma ebiri mu nnimi ennansi. Munnakakiiko, Mw. Fred Lukabwe Kisirikko naye yalambuludde obukulu bw’okuyigiriza abaana ennimi zaabwe n’ategeeza nti kyongera ne ku mikisa gy’abaana okufuna emirimu.
Omuwi w’amagezi ku kakiiko ka Luganda, Lusoga, Lugwere Cross boarder Language commission, Muky. Pamela Batenga, yategeezezza nti okunoonyereza kwakoleddwa mu Uganda ne kizuulibwa ng’abayizi 70 ku buli 100 ab’ekibiina ekyomusanvu tebasobola kusoma mu nnimi zaabwe ennansi. “Twebuuza nti abayizi bano baayita wa okutuuka mu kibiina ekyomusanvu nga tebamanyi kusoma nnimi zaabwe ennansi”, bwe yeewuunyizza.
Yayongeddeko nti ebigendererwa by’okuggulawo ebibiina ebisomi mulimu okutumbula ennimi zino n'okuzikulaakulanya ng’abakulu b’amassomero beenyigira mu bintu ebitumbula ennimi zino omuli okutegeka empaka mu kuwandiika n'okusoma.
Ebirala mulimu okuyamba okutondawo ebigambo ebipya mu ngeri ekkirizaganya n'amateeka g'olulimi naddala okugunjaawo ebigambo ebinnyonnyola ssaayansi ne tekinologiya abantu basobole okumutegeera mu nnimi zino.
Okuyamba ennimi Olusoga n'Olugwere okufuna empandiika entongole nga bagatta abategeera ennimi zino ne bateesa n'okukkaanya ku mpandiika.
Okwongera ku bungi bw'ebitabo ebiwandiikiddwa mu nnimi zino n’okuyamba abaagala okuyiga ennimi zino okuzitegeera n'okuzikozesa nga babafunira ebitabo ebibanguyiza okuzisoma n'okuzoogera.
AMAWULIRE KU BIBIINA EBISOMI BY'EBITABO (READERS CLUBS)
- Nov. 7, 2014
-
AKAKIIKO KATONYE EBITABO NGA KATONGOZA EKIBIINA EKISOMI KY'EBITABO MU NANSANA C/U PULAYIMALE
AKAKIIKO ka Luganda, Lusoga Lugwere Vehicular Cross- border Language Commission katonedde essomero lya Nansana C/U Pulayimale ebitabo ku mukolo kwe katongolezza ekibiina ky'abayizi ekisomi ky'ebitabo mu ssomero lino. Bw'abadde aggulawo ekibiina kino, kaminsona w'ebyobuwangwa mu minisitule y'Ekikula ky'abantu, Muky. Pamela Batenga asabye abasomesa okujjumbiza abayizi okuyiga okusoma ebiwandiike naddala mu nnimi ennansi kubanga mu nnimi zino mwe mukwekeddwa amagezi, empisa n'obugunjufu obutwawula nga Abaddugavu. Yasabye abayizi okukendeeza ku budde bwe bamala nga balaba tivvi, babuzze mu kusoma ebitabo. Yeebazizza Bukedde ne kkampuni ya Vision Group okufaayo ku nnimi ennansi bwe baatonedde ekibiina kya Nansana C/U ekisomi ky'ebitabo amawulire ga Bukedde n'amalala ag'ennimi ennansi omuli Orumuri ne Etop. Pulezidenti w'akakiiko Muky. Margaret Nankinga, bwe yabadde tannakwasa mumyuka wa mukulu wa ssomero, Muky. Ester Araka, ebiitabo ebyabatoneddwa akakiiko yalaze obulwa obwolekedde eggwanga okuba nti abaana bangi tebasobola kusoma biwandiike ate n'abo ababa basobodde okubisoma, bw'obabuuza mu bye basomye, ogenda okukizuula nga tebabitegedde. Yagambye nti omwana bw'asooka okuyiga okusoma mu lulimi lwe, kimwanguyira okuyiga ennimi endala. Munnakakiiko, Fred Lukabwe Kisirikko yategeezezza nti omwana okuyiga okusoma mu lulimi lwe kimwogiya obwongo n'aba ng'asobola okulowooza amangu n'okwefumiitiriza. Ku mukolo guno abayizi baasomeddemu bannakakiiko ebitundu okuva mu bitabo ebitali bimu. Kalabaalaba w'omukolo, Mw. Mutale Ttendo obwedda abuuza abayizi abalala obwedda abawuliriza bannaabwe nga basoma ebibuuzo okuzuula oba ddala obwedda bawuliriza n'okutegeera ebisomebwa. Munnakakiiko, Muky. Joyce Tomusange naye yasomeddemu abayizi ne banyumirwa. Akakiiko kaasiimye omusomesa, Florence Nabacwa okuteekateeka obulungi abayizi, ne kasiima n'abatwala essomero lino okulaba obukulu bw'okuyigiriza abaana okusoma ne bakkiriza ekibiina kino okutandikibwa mu ssomero lyabwe.


text:
Climate Forecast for June, July and August in Lusoga Language Uganda
June, July & August Forecast in Lusoga language for Near Eastern Uganda
ENTEBEREZA Y’OBWIRE OKUVA OMWEZI GWOMUKAAGA OKUTUUKA GWOMUNANA 2013.
Okutwaliiza aghalala; entebereza eti bwenaaba mu Uganda:
Okuva omwezi gwomukaaga okutuuka ogwomunaana okutwaliza aghalala tikiseera kyamaadi kutoonha okusinga mubitundu eb’yobugwandhuuba, ebitundu ebiri ghagati gha Uganda, ebitundu eb’yenhanda Lake Victoria n’ebitundu eby’omubuvandhuba. Aye, kino kiseera k’yamaadhi kutoonha mumambuka ga Uganda.
Entebereza y’obwire oluyi lwobuvandhuuba bwenhandha Lake Victoria nga n’omuli amaserengeta ga district eye idhindha, Bugiri, Busia ni Mayuge.
Ebitundu bino, birikutonhamuku amadhi matontono ngamulimu n’okubwatuuka.
Embeera eno esubirwa ekweyongera okutuuka ghagati oghomwezi g’womukaaga. Oluvainhuma akasana kaidha kwaka nga aye kisubirwa nti amadhi gaidha kumighangaku okutuusa omwezi g’womunana. Okutwaliza aghalala; amadhi amangi gasubirwa okutonha mubitundu ebyo ebiri mumaserengeta ga Lake Victoria.
Ate, entebereza oluuyi olweifoifo lwabuvandhuuba bwa L.Victoria nga mulimu District eye Idhindha, Kamuli, Iganga , Bugiri, Luuka, Namutumba, Buyende, Kaliro, Busia ni Tororo.
Amadhi matontono gali kutonha mubitundu bino akasana kamaala kayaaka, embeera eno esubirwa okweyongera otuusa kunkomerero y’omwezi gwomukaaga.
Aye, kisubirwa nti oluvainhuuma akasana kaidha kwaka, amadhi gamighengaku nga mwidha kubaamu n’okubwatuuka. Ekiseera kino kidha kweyongera okutuusa muntandiika oba ghagati ghomwezi gwomunana.
Okutwaliza aghalala, kisubirwa nga amadhi kumpi gaidha kughera ate gamale gakendeere.
Ebigema kubirime:
• Mukungule ebirime nga bikuze.
• Mwaniike ebirime bukalamu mukiseera ekyomusana.
• Muboone nti mutereka bukalamu ebirime nga mumaze okukungula birobe kwidhaamu bughuuka n’okwononeeka.
• Musimbe ebirime ebikula amangu nga eiva mukiseera ekya amaadhi nga gatoonha matontono ngakwotaire n’okufukirira.
• Mutereke ensigo edhokusimba season eidha.
• Mwirule ebiwuzi aba mulimise nga mutekateka okusimba season erikwidha.
• Timwokya mpiira, timutema miti oba n’okwonona ebibali omuba amadhi.
• Mubwike eitaka nebisubi lisigale nga igholu.
• Muteketeke ebigimusa eitaaka nga mukozesa ebimera.
• Mugholere ebirime ebimala eibanga nga amajaani.
• Muziyize eisubi erimaala eibaanga.
• Musimbe eisubi eryebisolo ate mwidhabirize nelyo eririgho.
• Mwekuume ebighuka n’endwaire edhitera okugema ebirime.
Ebigema kubisolo:
• Musime n’okwerula eitaaka nga mwetegekera okulegeeka amadhi.
• Mweghale okwokya empiira musobole okuba neisubi l’yebisolo n’ebikaba.
• Bwemuba mwaya ebisolo, mube nga mukyusa kyusa ghemwayiira musobole obutonona ghemwayiira.
• Mugeme ebisolo n’okubidhandhaba eindwaire n’ebughuuka ebitera okubigema.
Okwaya ebyenhandha:
• Musaghe ensiko eyetoloire ebidiba b’yebyenhandha.
• Musime oba okwerula ebidiba b’yebyenhandha.
• Mukugirire ebidiba ebyebyenhandha okukuma ebidiba bukalamu.
Ebigema kubibira:
• Muleke kumala gatema miti.
• Musimbe nursery dhemiti nga mwetekeratekera okusimba emiti season eidha.
• Mufukirire era mwidhabirize emiti emito.
Okwekuma ebigwawo:
Amagezi agakughebwa kumataba:
• Abantu ababa mubifo ebitera okubaamu amataaba basengulwe bave mubitundu bino.
• Muzimbe amayumba agasobola okuziyiza amataba nga musitula wansi n’okugumya wansi ghenhumba nga amadhi tigasobola kubitamu.
• Musime enkonko okwetolola enhumba n’okwetolola enimiro.
• Abantu ababa okumpi n’ebitundu ebikumibwaamu ebisolo, mukubirizibwa okukobera abakulembeze b’wemuboona nga eriyo ensolo evireyo mubitundu ensolo mwedhikumibwa.
• Mwerule enkonko okusinga mubitundu ebyomubibuga.
Amagezi agaghebwa kukwebungulula kweitaaka:
• Bwemubona nga eriyo entanda edheyasisa, mukobere abakulembeze.
• Musenguke mwire mubitundu ebindi mweghale eitaka eryebulungula.
Okulabulwa Kulukuba:
• Abantu bakubirizibwa okwambala engaito edhamasanda.
• Mweghale okuba okumpi n’ebintu ebyekyuuma amadhi bwegaba nga galikutoonha.
• Muboone nti obuuma obugeema ladu butebwa kubizimbe ebyamasomero nikumalwaliro.
• Mweghale okwegama mumiti.
Okulabulwa kundwaire:
• Abantu bakubirizibwe okuba abayondho
• Banhwe amadhi amayondho
• Abantu mulinokuba n’ebyoloni
• Era mwongere amaani mukwekenenhya endwaire
Amagezi agaghebwa kubigema kukukozesa amaaadhi:
• Mukubirizibwa okulegeeka amadhi mumaka gaibwe.
• Mwerule ebidiba
• Mukubirizibwa okufukirira ebirime okusinga mubitundu ebitatonhemu madhi kamaala
• Mukugirire ebiba nemidumu ghemusena amadhi kiyambe okukumagho bulungi
• Abantu bakubirizibwe obutahnwa maadhi manhaaga
• Abantu ababa munsozi nga era kwebalima, balabulwa okwekuuma okwebungula
• Abantu babone nti bakuuma eitaaka namaadhi bukalamu
• Emiiga, enhandha ni dam dhadha kwidhula kumbaalikwagyo bwekutaba esubi ligema mukoka
• Abantu bekuume amataba agasubilwa mubintu ebyolwerere n’ebyo ebiri kumbali ghemiiga ghekitalalira
Ebigema kumasanhalaze:
• Amadhi munhandha gasubirwa okukendeera era kino kidha kukendeeza amasanhalaze agava mumadhi. Kale, mukeikereze amasanhalaze
• Mukozese engeri eyindi eyamasanhalaze agendhuba gebeeta solar
• Mulongose era mukozese waaya edhamasanhalaze empyaaka
• Mweghale okwokya ensiko
• Mugherere enku mubuungi era mufune namaanda agafumba gebeeta Briquette nga mwerinda obwire obunakyuuka.
• Muzimbe amaiga agafumba agakeikereza enku
Okwekuuma mubyobulamu:
• Abantu mwetaaga okusomesebwa n’okughabulwa kubigeema kubyobulaamu
• Mwongere okwekenenhya endwaire okusinzira kumboneka y’endwaire adhinabaagho
• Mwetaaga okuba n’obulezi obwetagisa ku District okusobola okwerinda embeera y’obulwaire
• Mwetekeretekere n’ebindi ebigwagho
Ebigema kunguudo n’ebizimbe:
• Mwerule enkonko
• Mutinde engiira nga mutaamu ebigoma ebiyaaka
• Mutereze enguudo dhibe dhamusetwe
• Mutegeke emotooka edhikola enguudo okusobola okulongoosa entindo edhisobola okudimira oba okuja n’amadhi olwamataaba agamaani n’eitaaka eryebulungulula erisobola okwebunga munguudo.
• Kibuyaga e’yamaani esubirwa okukunguuta era eyinza n’okubandula kubizimbe amabaati n’okusuula ebizimbe ebitali bigumu.
• Mubone nti muta obuuma obugeema ladu kubizimbe nga amasomero n’amalwaliro.
• Mutegeke sente edhokwerindiisa.
Ebigema kukusoma kukukuma amaadhi:
• Mukubirize amasomero okulegeka amadhi n’okugatereka
• Muboone nti mutereka amadhi agasobola okumaala eibaanga
• Mute eisira kukusimb emiti n’okugikuuma gyisobole okuziyiza kibuyaaga n’enkungu.
• Atantu betaaga okusomesebwa kubigema kubuyondho n’okuuba nekyoloni okuziyiza obutasansa bubi obuleta endwaire edhiba mwibanga nimumadhi agakozesebwa
Ebigema kukwekuuma:
• Musaawe ensiko eyetoloirwe enimiro ni mumiti
• Bekigemaku muboone nti musimira ensolo dhominsiko ebidiba mwedhisobola okunhwa amadhi dhirobe kutoloka kuja mubantu nga dhinonhya amadhi
• Abantu abali okumpi nebifo omukumibwa ensolo, babone nti bata olusite okwetolola ghebasena amadhi okuziyiza ensolo obutaidha kunhwamu.
• Muziyize ensolo edhikumibwa munsiko dhirobe kwetabula nedhaghaaka kino kiyamba okuziyiza endwaire.
• Abakulira ebifo ebirimu ensolo dhomunsiko babone nti bata abakozi abakuuma ensolo mubitundu bino okusobola okuziyiza ensolo obutaja kwonona nimiiro dhabantu.
• Mwerule ebidiiba amadhi galobe kukamiira n’okubona nti mukoka takulukutira mubidiiba.
• Mubitundu ebinafuuna amadhi amangi, abantu babone nti basimba emiti, era bakubirizibwe n’okusimba emiti mubibira ebirikufa.
Mute munkola amagezi gano agabaghereibwa. Muboone nti ebintu bino mubyogeraku n’abakulembeeze munkiiko dhekyaalo, era ni munkiiko dha government dhebitundu.
This information is disseminated by Farmers Media Link Centre in Collaboration with the Department of Meteorology and Partners in Uganda
- Login to post comments


text:
Ba Yinvesita Ba Kuno Ly'essuubi – Rugasira
Waliwo banekolera gyange abagamba nti ekitongole ekigatta banekolera gyange ekya Private sector Foundation, kiwebwe buli kyetagiisa okukulemberamu enteekateeka ezokwekulakulanya Uganda bweba eyagala okwetengerera.
Andrew Rugasira sentebe wa African Coffees associations agamba nti kikyamu egwanga akadde kona okulowolereza mu bamusiga nsimbi okuva e bunayira nti bebagya okulakulanya Uganda, abaakuno nebasulibwa omuguluka, songa bwebawebwa ebyetagiisa bayinza okukola omulimu guno.


text:
Amawulire
Eddagala erigema covid-19 emitwalo 6 mu 7000 ligenda kugwako nga terikozeseddwa
Ivan Ssenabulya
September 23rd, 2021
Bya Ritah Kemigisa ne Benjamin Jumbe
Omukulembeze wegwanga Yoweri K Museveni alabudde akugoba ba ababaka be abakiika mu disitulikiti ezenjawulo ba RDC, abakulira emirimu ba CAO neba DHO abatwala ebyobulamu, mu bitundu eddagala gyerinagwako nga terikozeseddwa.
Okulabula kuno Museveni yakukoledde mu kwogera kwe eri egwanga ku mbeera yekirwadde kya ssenyiga omukambwe, nga yagambye nti eddagala doozi emitwalo 6 mu 7,000 lyolekedde okugwako omwezi guno.
Wano yalagidde abakulembeze mu bitundu ebyanjawulo okukunga abantu bajjumbire okugemebwa.
Okusinziira ku Museveni, eddagala doozi obukadde 2 nemitwalo 30 weriri ku National Medical stores atenda doozi obukadde 12 million lisubirwa ku nkomerero yomwaka guno.
Gavumenti egamba nti balubiridde okugema abantu obukadde 4 nemitwalo 80 omwezi gwa Decemba wegunatukira.
Awamu abantu obukadde 21 nemitwalo 90 bebalubiridde okugema mu gwanga lyonna.
Mungeri yeemu, Ssabalabirizi wekanisa ya Uganda, Dr Stephen Kazimba Mugalu atenederezza omukulembeze wegwanga ku kyeyakoze okuggulawo amasinzizo.
Mu kwogera kwe, olunnaku lweggulo Museveni yalagidde amasinzizo gaggulewo, wabulanga abantu tebasukka 200.
Dr Kazimba agambye nti ngabamu bakyasaba omuwendo gwongerweko abakulembeze mu makanisa basaanye kwongera ku muwendo gwa savisi zebasaba.
Abasabye era bagoberera ebiragiro byokwetangira ssenyiga omukambwe nga bwebalagiddwa.
Kinajjukirwa nti pulezidenti Museveni yalabudde ku kusaba nemu budde bwa kafyu.


text:
Hussein Lumumba Amin mutabani wa Idi Amin Dada eyaliko omukulembeze we ggwanga alumiriza Omukulembeze we ggwanga Yoweri Kaguta Museveni okumanya enfa y’eyaliko Ssabalamuzi wa Uganda Benedicto Mugumba Kiwanuka.
Kino kidiridde emikolo eggulo okwatongozedwa ekijjukizo kya Ben Kiwanuka.
Ben Kiwanuka yawambbibwa n’abuzibwawo ku mulembe gwa Idi Amin Dada era taddangamu kulabika okuv’olwo.
Ku mukolo guno, omukulembeze we ggwanga yagambye nti Ben Kiwanuka naye gumusinga kuba yakiriza okola mu Gavumenti ya Amin gyeyali amanyi nti yali tegoberera nkola nungamu.
Wabula Hussein Lumumba asinzidde ku kimu ku bibanja bye ku mutimbagano nagamba mbu namba plate ze motoka ezalina akakwate n’okubuzibwawo kwa Ben Kiwanuka zasangibwa n’Omukulembeze aliko kati mu bitundu bye Mbale era ekyadirira kwali kuwanyisaganya masasi na be by’okwerinda mu biseera ebyo mu myaka gye nsanvu.
Lumumba Amin alaze ne namba plate ezogerwako wabula abamu kubanukudde ebigambo bya Lumumba ku bubaka bwe ku kibanja kye bamubuuziza ate ye Lumumba engeri gyeyajja ate okuba nti namba plate eyo yagirina kati.


text:
Abasuubuzi e Fort Portal bafunye obuweerere, kikkanyiziddwa nti empooza eyimiriizibwe
Okusika omuguwa wakati w’abasubuuzi mu butale e Fort Portal n’abakulembeze mu kibuga ekyo kwandikendeerako oluvannyuma lw’okukkaanya nti empooza ebaddenga ebaggyibwako buli lunaku eyimirire. Lubereera abasubuuzi babaddenga balajaanira abakulu bano okukyusaamu nti kuba omwaka weguggwerako baba basasudde ensimbi enyingi okusinga bannaabwe abasasula layisensi ey’omwaka. Buli lunaku omusubuuzi mu katale asasula wakati w’ekumi ssatu n’enkumi nnya ensimbi zebagamba nti nyingi.


text:
Bya MOSES KIZITO BUULE.
Musomese abaana babayambe nga bakuze. Muyanja.
OMUBAKA wa maserengeta g’aMukono mu lukiiko lwe ggwanga olukulu Johnson Muyanja Ssenyonga, asabye abazadde okw’elekereza buli kalungi konna, basomese abaana baabwe mu masomero amalungi, olwo basobole okufuna emirimu emirungi, balyoke babayambe oluvanyuma nga bamaze okusoma.
Muyanja okwogera bino yabadde ku ssomero lya Mathew Cardwell
pulayimale elisangibwa mu gombolola ye Mpatta e Mukono ku lw’okusatu, bwe
yabadde ayitiddwa omukulu we ssomero lino, okumuyambako okw’ogera
n’abazadde bamanye obuvunanyizibwa bwabwe mu kusomesa abaana.
Yagambye nti abazadde basaana bakimanye nti abaana be bazaala
ky’abugagga kya nsibo gye bali, nti kubanga omwana bwaba obulungi,
muzadde we yasinga okumufunamu, ne bwaba tamuwa ssente naye
n’okumuweesa ekitiibwa kikulu nnyo.
“Abazadde era mukomye okugaya abaana abato okusinziira ku ndabika,
enyambala, ebikolwa ne bintu bilala bye bakola mu biseera byabwe
eby’obuto, wabula mufube kubalabirira bulungi saako n’okubakuliza mu
mpisa kubanga temumanyi baana bano be munyooma kiki kye baliba mu dda.”
Muyanja bwe yategezezza.”
Yayongeddeko nti bbo mu kiseera we basomera, teri yali amanyi nti ekiseera kirituuka ne bafuuka ab’omugaso eri ekitundu gye bazalibwa, saako ne ggwanga okutwalira awamu, nagamba nti omwana okukula n’afuuka wa buvunanyizibwa emirandira giva waka wakulidde naddala abazadde nga gwe mutwe omukulu.
Ye omukulu wa bazadde owe ssomero lino Odoyo Kirwana yalaze obwenyamivu eri abazadde abatafaayo kusasulira baana baabwe mmere ku ssomero, kye yagambye nti kye kimu ku bintu ebizza omutindo gwe byenjigiriza emabega, kubanga omwana omuyala tasobola kukwata bimusomesebwa.
Do you have a story in your community or an opinion to share with us: Email us at editorial@watchdoguganda.com


text:
Barbara Kaija
Barbara Kaija (yazaalibwa mu 1964) era Munnamawulire akolera mu Uganda ate ng’er munnabyanjigiriza akola nga Ssaabasunsuzi mu (Group Editor-in-Chief) mu kitongole kya Vision Group ekifulumya empapula z’amawulire omwo nga mw’otwalidde n’olupapula lw’Olungereza olufuluma buli lunaku, New Vision.[1]
Ebimukwatako n’obuyigirize[kyusa | edit source]
Yasomera mu Makerere University, era ng’eno ye Ssettendekero esinga obukulu mu Uganda yonna. Ddiguli ye esooka yagifuna mu Busomesa (Bachelor of Arts with Education). Yeeyongera n’asoma ddiguli eyookubiri era byenjigiriza (Master of Arts in Education) era nga nayo yagifunira mu Ssettendero y’e Makerere. Oluvannyuma yagenda mu e South Afrika mu Rhodes University, mu kibuga kya Grahamstown, Eastern Cape, n’asoma ddiguli eyookubiri mu by’amawulire. Omukyala ono era alina ne Ddipuloma mu By’amawulire ( Postgraduate Diploma in Practical Journalism) gye yafunira mu Cardiff, Wales e Bungereza era ng’eno okugifuna yaweererwa ekitongole kya Thomson Foundation.[2]
Emirimu gye[kyusa | edit source]
Akoledde mu kitongole kya Vision Group okumala emyaka egisukka mu 25. Mu 1992, yaweebwa omulimu ng’atendekebwa okufuuka omumyuka w’omusunsuzi. Ebbanga bwe lyagenda liyitawo yagenda ayongerwako obuvunaanyizibwa era n’asuumuusibwa n’atuuka ku ddaala ly’Omumyuka w’Omusunsuzi akola ku Features (Deputy Features Editor). Oluvannyuma yafuuka Omusunsuzi omukulu (Features Editor) era n’aweerereza mu kifo ekyo okumala emyaka 10. Mu 2006 yalondebwa okumyuka Ssaabasunsuzi (Editor-in-chief) ate mu 2010 n’asuumusibwa n’atuuka ku ddaala lya Ssaabasunsuzi (Editor-in-chief). Mu kiseera kino avunaanyizibwa okulondoola omutindo bannamawulire ku bwekolera emirimu gyabwe mu mikutu egy’enjawulo (empapula, leediyo, ttivi, yintaneti wamu n’emikutu egigatta-abantu – social media) mu kitongole kya Vision Group. Bwe yaweebwa obukulu bwa Ssaabasunsuzi mu 2010 yafuuka omukyala omusaale okutwala ekifo ky’Obwassaabasunsuzi mu lupapula olunene ng’olwo mu Uganda.[3]
Ebikwata ku bulamu bwe[kyusa | edit source]
Barbara Kaija mukyala mufumbo ate nga Mukristaayo omulokole era okukkiriza kwe kwe kwe kumuyamba okutambuza obulamu bwe.
Ebirala[kyusa | edit source]
Barbara Kaija ayagala nnyo ebyamawulire ate ng’era ayagala nnyo okuyigiriza abalala. Okusinga ennyo yettanidde nnyo ekisaawe ky’obunnamawulire ekiyitibwa era ng’ayambye Bannayuganda bangi mu kukulaakulanira mu bunnamawulire ng’abalungamya mu bye bakola. Mu 2012 yaweebwa ekitiibwa kya " National Jubilee Award, olw’okusiima emirimu gye gy’akoze.[2] Ate mu Gwokusatu 2011, olupapula lw’Amawulire olwa Daily Monitor, olumu ku makampuni ga Aga Khan-agagwa mu Kitongole kya Nation Media Group, baamwogerako ng’omu ku byakyala 50 mu Uganda enjasabiggu mu byenkulaakulana "Today’s Uganda Top Fifty Women Movers".[3]
Laba ne[kyusa | edit source]
*List of newspapers in Uganda
*Media in Uganda
Ebijuliziddwa[kyusa | edit source]
- ↑ NVG (206). "New Vision Group: Senior Management". Kampala: New Vision Group (NVG). Retrieved 4 November 2017.
- ↑ NVG (206). "New Vision Group: Senior Management". Kampala: New Vision Group (NVG). Retrieved 4 November 2017.
- ↑ Monitor Staff (8 March 2011). "Today’s Uganda top fifty women movers". Daily Monitor. Kampala. Retrieved 4 November 2017.
External links[kyusa | edit source]
- Website of Vision Group
- Website of the New Vision Newspaper
- We need independent media regulation – Vision Group Editor-in-Chief As of 6 October 2016.


text:
Nja kusituka nzireyo eri Kitange” (Luka. 15:18)
Ab’oluganda abaagalwa,
Nga tutandika obudde buno obw’ekisiibo, Omukama addamu okutuyita twekebere n’okulaba wa ekitangaala kya Kristu mu bulamu bwaffe we kibadde kitandise okuzimeera! Omulimo guno gwe nnyini obudde buno kye butegeeza. Tuddamu okwekenneenya obulamu bwaffe obw’omunda, olwo ne bwe tuba tuseeseetuse ku mukwano gwa Katonda tulaba bulabi nti kano ke kadde okuddamu ensa nga omwana omusaasaanya bwe yakola (Laba Lukka. 15:17).
Omulimo guno ogw’okwekenneenya obulamu n’amayisa gaffe, Klezia gw’atuyitira okusimbako essira mu budde buno naddala nga twegayirira, tukola ebikolwa eby’ekisa ate okwo ssaako okusiiba.
Okwegayirira
Okwegayirira gwe musingi gw’obukristu. Y’ensulo mwe tuyita okugenda nga tujjula obulamu bwa Katonda. Nga Omutuukirivu Sister Faustina bw’agamba, Omwoyo gwekemba na kitala kya kwegayirira mu ntalo zonna…omwoyo omulongoofu era omulungi guteekwa okwegayirira, ekitali ekyo obulungi bwagwo buseebengerera…omwoyo omwonoonyi, ogutubidde mu bibi guteekwa okwegayirira, gusobole okuddamu okusituka. Tewali mwoyo gutateekeddwa kwegayirira, kubanga buli nneema ejja mu mwoyo eyita mu kwegayirira (D.146).
Mu budde buno obw’ekisiibo, tusingewo nnyo mu kwegayirira Omukama. Tuzze bupya obweyamo bwaffe eri Katonda. Tumwetowalize, oyo omutonzi waffe, tukkirize emisango gyaffe, tumusabe ekisonyiwo olwo ate tudde mu kkubo ery’obutuukirivu. Omukama bulijjo mwetegefu okuwulira essaala zaffe, Abantu bange abayitibwa erinnya lyange bwe baneetowaza, ne banoonya amaaso gange, ne baleka amakubo gaabwe amabi, olwo mu ggulu nja kubawulira, mbasonyiwe ekibi kyabwe era mponye ensi yabwe (2 Ebyafaayo 7:14). Katonda alina eky’okuddamu ku buli kitusoomooza mu bulamu. Y’alina ekisembayo mu buli kintu. Obudde buno obw’ekisiibo tubweyambise okuddamu okulaba Omukama ono nga bw’atwagala ennyo okuzaama
Okuva edda n’edda, ekikolwa eky’okusiiba ky’abo abanoonya okubonerera n’okumenyeka mu mutima okudda eri Katonda Nnannyini biragiro ebiba bimenyeddwa (Okuva. 34:28; Zabbuli. 69:10; Etteeka ogwokubiri. 9:3-5). Okusiiba era kuzze oluusi kutambulira wamu n’okwegayirira nga akabonero ak’okwewerayo ddala eri Katonda, nga bwe tulinda by’ayagala bikolebwe (cf. Ebikolwa. 13:3-4). Mu budde buno obw’ekisiibo tuyitibwa okwenyigira mu kikolwa kino eky’okusiiba nga akabonero ak’okwewerayo ddala eri Mukama waffe n’okubonerera ebibi byaffe.
Lino nalyo kkubo mwe twanukulira eddoboozi ly’Omukama atuyita, “Nakati mudde gyendi n’omutima gwammwe gwonna, nga musiiba, mukuba ebiwoobe nga musinda” (Yoweri 2:12). Okusiiba kwaffe kututuusa ku maziga g’okubonerera kwaffe. “Ffenna twayonoona ekitiibwa kya Katonda ne kikendeera mu ffe” (Rom. 3:23; cf. also. Is. 53:6). Nga Petero, naffe twegaanye Omukama nga tumenya ntakera endagaano z’obulamu bwaffe mu Kristu. Sso ate nga yadde biri bityo, Yezu tatuggyako liiso. Amaaso gaffe amaswavu olw’okwonoona bwe gasisinkana n’eriiso lya Kristu, nga bwe gwali ku Petero, twandikaabidde ebibi byaffe mwe twayonoonera nga tutiitiira ne mu kunoonya ebitatukaluubiriza.
Kampegaano, ensi ekyabikkiddwa omululu gw’okwefaako fekka. Omululu guno sitaani y’agenda agusiga, asobole okutwerabiza omwoyo gw’obuterekaamu ku lw’abalala, okusimbye ekinyusi ky’obulamu bwaffe nga Abakristu. Okutoola ku byaffe tuyambe abalala si kintu kya kweweweezaako bweweweeza, tuwulire bulungi muli munda muffe. Wabula, omulimo guno gusibukira ddala mu kwagala-Okukristu. Kiva mu kwevaamu nga tulabira ku Kristu, “Tewali alina kwagala kusinga kuno, oli okuwayo obulamu bwe okubeera mikwano gye” Jn. 15:13).
Obudde buno obw’ekisiibo, nga tulabira ku Kristu mu mutima ogw’okwagalana, twandibadde beetegefu okuwayo kyonna ekisoboka ku lw’abala. Tuteekwa kwekemba twekenneenye obwetaavu bw’abannaffe. Nga Paapa Francis bwe yagamba mu bubakabwe obw’ekisiibo 2020, tuteekwa okwekakamula, twekembe mu kuzimba ensi esingawo obulungi, naddala eri abo abatene n’abanyigirizibwa mu ngeri ezitali zimu.
Nnyaffe B. Maria ne Kitaffe Yozefu Omutuukirivu batusabira
Nga tutandika obudde buno obw’ekisiibo, twongere okwettanira Nnyaffe B. Maria. Ono ye Nnyaffe! Tumukowoolenga lunye okutusabira, nga naffe bwe tulwana okumufaanana, mu kuba abesigwa, abeetowaze, abawulize era abagumiikiriza. Eno y’endabirwamu y’okukkiriza okutuufu (Laba. Lukka. 1:45). Nga Abakristu, tumweyunenga lunye naddala mu lugendo lwaffe luno olw’ekisiibo.
Ekisiibo kino kitusanze mu mwaka gwa Kitaffe Yozefu Omutuukirivu, Kitaffe Paapa Francis, gwe yalangirira nga 8 December 2020, mu bbaluwa ye, Patris Corde (N’omutima gwa Taata). Nga tuyigira ku buwulize bwa Kitaffe Yozefu Omutuukirivu (Matayo 1:20-24; 2:13-15), twezze buggya mu mutima guno ogw’okuwulira Katonda nga tukwata ebiragiro bye mu budde buno obw’ekisiibo. Nga Kitaffe Omutukuvu Paapa Francis, bw’agamba, “Mu buli mbeera, Yozefu yaddangamu nti ‘Nzuuno’, era nga ne Nnyaffe B. Maria bwe yakola nga abuulirwa Malayika Gabrieli era nga ne Yezu bwe yakola mu nnimiro e Getesmani (Patris Corde, No. 3)
Okuwumbawumba: Tutandike bupya mu Kristu
Ng’obudde bw’ekisiibo buno butandika, tuddemu okwezza obuggya mu Kristu. Tuyitibwa Bakristu kubanga mu Kristu mwe muli ebyaffe byonna. Weetuli lwa kubeera ye era mu ye buli omu kuffe mw’ajja obulamu. Obulamu bwaffe buno obw’okunsi lugendo olututuusa mu Ggulu. Kya nkizo okunyweza kye tuli mu Kristu nga tekuli bbala lisiigiddwako olwa bino eby’okunsi ebiyita obuyisi. Nga bwe tubadde tutaataaganyemu olw’obunafu bwaffe, obudde buno obw’ekisiibo butubeerere bwa kwezza buggya mu Kristu, Olupimo lw’obulamu bwaffe. Mukama abampeere Omukisa, mu budde buno obw’ekisiibo, era akadde kano kabeere ka kudda buggya munda muffe, n’okutabagana ne Katonda wamu ne bannaffe.
†Cyprian Kizito Lwanga
SSAABASUMBA WA KAMPALA